Irekia Eusko Jaurlaritza - Gobierno Vasco :: Eusko Jaurlaritzak Sophie Cluzel ministroari, Frantziako Gobernuko Desgaitasunak dituzten Pertsonen arduradunari, autismoaren, haren arreta goiztiarraren eta hezkuntza inklusiboaren inguruko euskal politika azaldu dio\nEusko Jaurlaritzak Sophie Cluzel ministroari, …\nEusko Jaurlaritzako Gizarte Politiketako sailburuordeak Euskadin garatutako kudeaketa azaldu du, “Frantzian autismoa duten pertsonen inklusioari buruz prestatzen ari diren lege-proiektuari buruzko eztabaida aberasteko”\nTopaketa Eusko Jaurlaritzak Madrilen duen egoitzan izan da, eta, bertan, Karène Martinon, Jean-François Renucci, Lide Amilibia, Maite Alonso, Lucía Torrealday, Juan Aguado eta Mikel Antón bildu dira.\nAmilibia: “Itzela da Europa sozial eta solidarioago hau eraikitzen parte hartzea, kontuan hartuta gure proiektuak gero eta gehiago partekatzen direla”\nAlonso: “Hezkuntza-politikak lehenetsi egiten ditu ohiko neurriak ezohikoen aldean”\nMadril, 18 02 23\nLide Amilibia Eusko Jaurlaritzako Enplegu Saileko Gizarte Politiketako sailburuordeak, gaur goizean, Sophie Cluzeli, Édouard Phillippe lehen ministroaren Estatuko idazkariari, Frantziako Gobernuko Desgaitasunak dituzten Pertsonen arduradunari, autismoaren eta haren arreta goiztiarraren inguruko euskal politika azaldu dio. Bestalde, Maite Alonso Eusko Jaurlaritzako Hezkuntzako sailburuordeak Cluzeli azaldu dio “hezkuntza-politikak lehenetsi egiten ditu ohiko neurriak ezohikoen aldean. Ondorioz, ikastetxe arruntetan eskolatutako hezkuntza-premia bereziak dituzten ikasleak % 95 da”.\nTopaketa Eusko Jaurlaritzaren ordezkaritzan izan da, 10:30etik 12:30era bitartean; bertan, Karène Martinon, Caroline Janvier, Jean-François Renucci MadrilenFrantziako Enbaxadako Gizarte Gaietako sailburuak, Lide Amilibia Gizarte Politiketako Sailburuordeak, Maite Alonso Hezkuntza sailburuordeak, Lucía Torrealday Hezkuntza Berrikuntzako zuzendariak, Juan Aguado eta Mikel Antón Europako Gaietako zuzendariak parte hartu dute.\n“Sophie Cluzel ministroak ezagutzen zituen “Euskadin autismoaren inguruan dauden jardunbide egokiak”; izan ere, Frantziako biltzarreko diputatu batek horren jakitun jarri zuen. Hori dela-eta, eta Madrileko bisita ofiziala aprobetxatzeko, Eusko Jaurlaritzarekin batzeko eskatu zuen, kolektibo horri laguntzeko kudeaketa xehetasunez ezagutzeko –etxeko laguntza, laguntzak, autismoa duten pertsonak gizartean integratzea, eskola inklusiboa, euskal eskola publikoek desgaitasunak dituzten adingabeak hartzea– eta, azken batean, aurrez aurre ezagutzeko politika horien xehetasunak, gaien euskal arduradunen eskutik”, azaldu du Mikel Antón Europako Gaietako zuzendariak.\n“Uste dut gure erreferentziak interesekoak izan direla gaur erreferentzia gehiago izateko eta, horrela, Frantzian eztabaida aberasteko bisitatu gaituen Frantziaren ordezkaritzarako, kontuan hartuta autismoa duten pertsonen inklusioari buruz prestatzen ari diren lege-proiektuari buruzko eztabaida egiten ari dela bertan”, esan du Lide Amilibia sailburuordeak. Lide Amilibiaren hitzen arabera, “itzela da Europa sozial eta solidarioago hau eraikitzen parte hartzea, kontuan hartuta gure proiektuak gero eta gehiago partekatzen direla”\nBestalde, Maite Alonso sailburuordeak, Frantziako ordezkaritzari egin dion aurkezpenean, honako hau zehaztu du: "aitortzen da haur-hezkuntza pertsonaren garapenerako funtsezko elementu dela. Euskal hezkuntza-sisteman, 2 urteko umeen % 92,9 eta 3 urteko umeen % 99,4 eskolatuta dago. Esparru horretan, hezkuntza-premiak goizetik detektatzea eraginkortasunez jarduteko oinarri da”.\n“Kontuan hartuta Europak gizarte-oinarri hori sendotu nahi duela, truke horrek baieztatzen du zer garrantzitsua den harremanak ezartzea, horiek hobetzea eta, azken batean, gaurkoa bezalako topaketak izatea”, esan du Mikel Antón´ek. Eusko Jaurlaritzako Kanpo Harremanetarako Idazkaritza Nagusiak Euskadik Europar Batasunean presentzia izatea sustatzen du, Euskadi Basque Country 2020 Nazioarteko Estrategia eguneratzean argi geratu den bezala; horren bidez, Euskadiren ikuspegia eskaintzen da EBren etorkizunari buruzko hausnarketa- eta eztabaida-esparruan.\nDuela bi urte –Madrilen pasa den legegintzalditik Eusko Jaurlaritzako arduradunen eta kidego diplomatikoko ordezkarien artean gobernuaren plan eta ekimen estrategikoen berri emateko egiten diren bileren esparruan–, Eusko Jaurlaritzak Madrilen duen ordezkaritzan topaketa bat egin zen, Euskadiko Enpleguko eta Gizarte Politiketako Plan Estrategikoa aurkezteko enbaxaden talde bati eta, bertan, Jean-François Renucci Frantziako Enbaxadako Gizarte Politiketako kontseilariak Eusko Jaurlaritza gonbidatu zuen Frantziako Gobernuko, Frantziako beste erakunde batzuetako eta eremu pribatuko solaskideei, aldian behin Madrilen topaketa sektorialak egiten dituztenei, bere enplegu-politikei, gizarte-politikei eta osasun-politikei buruz hitz egiteko.\nLan-jardunaldi horietan, nabarmentzekoak dira IHEPS-Gizarte Babesteko Goi mailako Ikasketa Institutuarekin eginiko topaketa eta duela hiru aste egin zena, Frantziako Kontu Epaitegiko kontseilari nagusiaren eta Darpon sailburuaren artean osasun-arloko Euskadiko Plan Estrategikoaren ingurukoa.\nSophie Cluzel Marsellan jaio zen, 1961ean. Masterra da Marsellako Merkataritzako Goi Eskolan. Ezkonduta dago eta lau seme-alaba ditu; horien artean, bat txinatarra da, Julia; 1995ean jaio zen eta Down-en sindromea du. Ontziola bat kudeatzen zuen Floridan eta etxeko arropen denden sare bat; senarrak fusioen eta eskuratzeen sektorean lan egiten zuen. Lanbide-karrera hori utzi zuen, Juliak hiru urte bete zituenean, eta konpromisoa hartu zuen elkartze-militantismoarekin, desgaitasunen bat duten pertsonen bizi-baldintzak hobetzeko; horretarako, eskolatzea eta lanbidean txertatzea hartu zituen oinarri.\nZenbait elkarte sortu zituen desgaitasuna duten umeak eskolatzeko, besteak beste, SAIS 92 Kolektiboa eta Grandir à l’école (Eskolan hazi) elkartea; azken horretako presidente da. Elkarte hori Down-en sindromea duten umeez arduratzen da, bereziki (laguntzaileak kontratatzeko aukera ematen du, umeak eskolara joan ahal izateko).\n2011ko ekainetik, FNASEPH (Desgaitasunen bat duten ikasleen zerbitzura dauden elkarteen Federazio Nazionala) elkarteko presidentea da eta UNAPEIko administratzailea (Desgaitasunen bat duten pertsonen eta beren familiartekoen interesak ordezkatzeko eta defendatzeko elkarteen Frantziako lehen Federazioa), 2011tik 2013ra.\nHalaber, Desgaitasuna duten Pertsonen Eskubide eta Aukera Berdintasunerako, Partaidetzarako eta Herritartasunerako 2005eko Legea prestatzen eta haren segimendua egiten parte hartu zuen. 2012ko urtarrilean, lehen “Desgaitasuna duten Gazteak Gizarteratzeko Grenellea”antolatu zuen. Topaketa horretan, toki- eta nazio-mailako 50 elkarte inguru batu ziren, eta, bertan, zenbait neurri idatzi ziren, eta horiek 2012ko presidentetzako hauteskundeetara aurkeztu ziren hautagaiei proposatu zitzaizkien.\nHaren konpromisoaren erakusgarri, 2002an Merezimenduaren Ordena Nazionalaren Zaldun maila jaso zuen eta 2016an Ohorezko Legioaren Ofizial maila. Emmanuel Macronen hautagaitza defendatu zuen, 2017ko presidentetzarako hauteskundeetan, eta maiatzaren 17an ministro izendatu zuten, Lehen ministroaren Estatuko idazkaria, desgaitasuna duten pertsonen arduradun.\nAmilibia_Cluzet_eus.MP3 behera kargatu (800 KB)\nAmilibia_Cluzet__cas.MP3 behera kargatu (700 KB)


BENJAMÍN LANA | Aholku kontseilua\nVocento-ko Eskualdetako Bitartekoen zuzendari editoriala da Benjamín Lana. Orain arte, Berrikuntza arloko zuzendari izan da eta, hemendik aurrera, berriz, Vocentoren pean 12 eskualdetan argitaratzen diren egunkariak biltzen dituen arloa gidatu du.\nLana duela 42 urte jaio zen, Zallan (Nafarroan), eta Informazio Zientziatan lizentziatu zen. 20 urteko esperientzia du kazetari gisa eta argitalpenekin zerikusia duten proiektu berriak bultzatu izan ditu. Bere ibilbide profesionaleko lehen urteetan euskal irrati publikoan egon zen lanean. Bestalde, 90eko hamarkadaren hasieran, tokiko prentsarekin loturiko Espainiako lehen proiektuetako baten editore izan zen. 1998tik 2000.era bitartean, berriz, Euskal Herriko Unibertsitateko Komunikazio Kabineteko zuzendari izan zen eta, bertan, informazioa hedatzeko baliagarriak izango ziren lehenengo zerbitzu digitalak jarri zituen martxan.\nEsperientzia handia du inprimatutako bitartekoetan, izan ere, Espainia mailan argitaratzen diren argitalpenetan hartu baitu parte (‘El Mundo’), eta baita eskualde mailako egunkaritan ere ('El Diario Vasco', 'El Correo' eta 'El Comercio'). Ildo horretatik, ‘El Comercio’ egunkariko zuzendariondokoa eta informazio-burua izatera iritsi zela azpimarratu daiteke.\nAipatutako Vocento taldeko hiru egunkari horietan lan egin ondoren, 2007. urtearen amaieran Madrilera joan zen bizitzera Lana, Vocento taldeko Berrikuntza eta Garapen saileko zuzendari lanak egiteko. Aipatu saila Eskualdetako Bitartekoen Zuzendaritza Editorialaren barruan dago eta, geroztik, bera da saileko burua.


Prestige-ren fuel-olio berriak Kantauri itsasoan sartzen ari direla berretsi dute | Consumer\nPrestige-ren fuel-olio berriak Kantauri itsasoan sartzen ari direla berretsi dute\nGobernuak dio itsasontziaren pitzaduren zigilatzea "gaur edo bihar" amaituko dela.\nZenbait erakundek berretsi dute “Prestige”-ren isuriaren analisian Lugoren eta Asturiasen parean dauden fuel-masa berriak Kantauri itsasoan sartzen ari direla. Poluitutako guneen jarraipenak ziurgabetasuna badu ere, itsasoaren asaldurak ez baitu beti ahalbidetzen egindako ikuskatzeak baieztatzea, Estaca de Baresekiko erregai flotatzailea izatea gauza segurua da. Orbanek azaroaren amaieran Kantauri itsasertza beltzez tindatzen duen olatuari jarraitu zion bide bera hartu dute.\nZenbait astez lasai egon ondoren, arakatze-gailuek hidrokarburo-hondakinak aurkitu zituzten joan den ostegunean. Egun horri zegokion Itsas Salbamenduko mapak eremu zabala zuen, erreguak, irisazioak eta “plaka emultsionatuak” zituena. Hurrengo egunean, inguru horretan ibili ziren behatzaileek hainbat gorpuzkiren berri eman zuten.\nKostaldearen inguruan, Estaca de Baresko ekialdean, Pesca 2 helikopteroak 20 metro koadroko sei orban, 24-ko beste bi orban eta “sakabanatutako hondakinak” eman zituen; Barbo 41 hegazkinak, berriz, “bola marroiak” eta beste bi aparaturen berri eman zuen, Reno 62 eta Reno 63.\nEra berean, Frantziako Itsas Istripuengatiko Kutsadurei buruzko Dokumentazio eta Ikerketa Zentroak (Cedre) bere mapetan Kantaurira doan orban-multzo bat jasotzen du. Hala ere, egoeraren irudi kezkagarriena Ikasketa Aurreratuen Institutu Mediterraneoaren aurreikuspenean dago, Itsas Salbamenduko datuetatik abiatuta azterketa prospektiboak egiten dituen erakundea. Espezialista horien grafikoek bi kutsadura-gune handi dituzte: bata, txikiagoa, Lugoren kostatik doana, eta bestea, 3.000 metro koadrokoa, hegoaldeko ertza itsasertzetik 40 edo 50 miliara duena. Gaurko iragarpenean —erakundearen beraren arabera, "oso fidagarria"— Galiziaren eta Asturiasen arteko mugaren aurrean kokatzen dituzte.\nGobernuak gezurra esan du, ordea, Rias Baixasen aurrean isurketaren adierazpen berriak daudela. Jarraipen Batzordearen arabera, “irisazio urdindu oso sakabanatuei” buruzko hasierako informazioa ezin izan da gerora egiaztatu, aireko armadako hegazkin batek atzo egindako ikustaldiak “uraren kolore-aldaketak” izan baitziren.\nBestalde, Gobernuko lehen lehendakariordeak, Mariano Rajoyk, atzo esan zuen “Prestige” ko pitzadurak “funtsean” estalita daudela, eta zigilatze-lanak “bihar (gaur) edo etzi” egingo zirela. Era berean, petrolio-ontziko pitzadura batzuek oraindik “fuel pixka bat” galtzen dutela azaldu zuen, baina ez dela “kopuru esanguratsua”.\nRajoyk azaldu zuen, halaber, “Nautile” batiskafoak hurrengo egunetan “bizpahiru” gehiago murgilduko dituela ontziaren hondarretaraino, ez “zigilatzeko”, baizik eta petrolio-ontziaren egoeraren “berrikuspen orokorra” egiteko.\nLehenengo lehendakariordeak, azkenik, jakinarazi zuen datorren ostiralean Batzorde Zientifikoak bere proposamena jakinaraziko diola Gobernuari, “ontziarekin zer egin behar den”. Horri dagokionez, lehendakariordeak onartu zuen “Prestige”-ren hondarrentzako konponbideak “operazio konplexua” ekarriko duela, “Erika” hondoratu ondoren Frantzian garatutakoarekin alderatu zuena.


PDF (363 KB - 19 orri.)\nPDF (386 KB - 20 Pág.)\nAGINDUA, 2018ko ekainaren 19koa, Hezkuntzako sailburuarena, zeinaren bidez iragartzen baita unibertsitateaz kanpoko ikastetxeetako ikasleen guraso-elkarteen federazio eta konfederazioei bideratutako laguntzen deialdia (L1. Hezkuntza-komunitatearen prestakuntza).\nEuskal Eskola Publikoaren Legeak dio Hezkuntza-administrazioak finantza-tresnak ezarriko dituela elkarte horien federazio eta konfederazioetarako, gurasoek dituzten eginkizunak betetzeko behar duten prestakuntza iraunkorrean laguntze aldera.\nUnibertsitateaz kanpoko hezkuntza-sistemarentzat ezinbestekoak dira han sartuta dauden gizarteko sektore guztien parte-hartzea eta konplizitatea, ezarrita dauzkan helburuak lortuko baditu. Zehazki, Oinarrizko Hezkuntzaren curriculuma zehaztu eta Euskal Autonomia Erkidegoan ezartzen duen abenduaren 22ko 236/2015 Dekretuaren 29. artikuluan xedatzen da gurasoek edo legezko tutoreek eskubidea dutela haurren eta nerabeen eskolako hezkuntzaren jarraipena egiteko eta hartan parte hartzeko.\nHoriek horrela, Euskadiko elkarteei buruzko ekainaren 22ko 7/2007 Legean eta Euskal Autonomia Erkidegoko Administrazio Publikoko diru-laguntzak arautzeko azaroaren 11ko 1/1997 Legegintzako Dekretuak onetsitako Euskal Autonomia Erkidegoko Ogasun Nagusiaren Antolarauei buruzko Legearen testu bateginaren VI. tituluko xedapenetan zehaztutakoarekin bat, honako hau\nAgindu honen xedea diru-laguntzen deialdi bat iragartzea da unibertsitateaz kanpoko ikastetxeetako ikasleen guraso-elkarteen federazioen eta konfederazioen gastuei aurre egiteko. Gastuok agindu honen 2. artikuluan zerrendatzen diren jarduera diruz lagungarrien ondoriozkoak izan behar dute, eta 2018an egindakoak edo egiteko direnak.\n1.– Agindu honetan aipatzen diren laguntzak gastu hauek finantzatzeko emango dira:\na) Unibertsitateaz kanpoko ikasleen gurasoei edo elkarteetako ikasleei zuzendutako prestakuntza- eta zabalkunde-jardueren gastuak (prestakuntza-jardueren kostua, hizlariaren bidaia-gastuak, esaterako, otorduak eta joan-etorriak, lokalen alokairua, prestakuntza-jarduerari lotutako materialak).\nc) Jarduera osagarrien eta eskolaz kanpoko jardueren gastuak, 2.1.a) artikuluan jasota ez daudenak eta elkarteetako ikasleei zuzenduak. Jarduera horien kostuaren % 50 ordainduko da gehienez ere (prestakuntza-jardueraren kostua, hizlariaren otorduak eta joan-etorriak, lokalen alokairua, prestakuntza-jarduerari lotutako materialen erosketa).\n2.– Eskatutako kopuruaren % 50ekoak edo hortik gorakoak izan beharko dute unibertsitateaz kanpoko ikasleen gurasoei edo elkarteetako ikasleei zuzendutako prestakuntza-jardueren gastuek. Azken justifikazioan, emandako diru-laguntzaren % 50ekoa edo hortik gorakoa izan beharko du gurasoen edo ikasleen prestakuntza-jardueretarako justifikatutako gastuak.\nHelburu horretarako, hirurehun eta berrogeita hamar mila (350.000) euroko kreditua kontsignatzen da Euskal Autonomia Erkidegoaren 2018. urterako Aurrekontu Orokorretan, arlo edo lurralde-eremu hauen arabera banatuak:\n2.– Zerga-betebeharrak eta Gizarte Segurantzarekiko betebeharrak egunean edukitzea.\n3.– Eskatzaileak ez du izan behar diru-laguntzak edo laguntza publikoak jasotzeko inolako debekurik zigor- eta administrazio-arloan, ez eta laguntzak jasotzeko legezko debekurik ere, sexu-bereizkeriaren ondoriozkoak barne, Emakumeen eta Gizonen Berdintasunerako otsailaren 18ko 4/2005 Legearen azken xedapenetako seigarrenean xedatutakoarekin bat etorriz.\n4.– Diru-laguntzei buruzko azaroaren 17ko 38/2003 Lege Orokorraren 13. artikuluan azaldutako egoeretako batean dauden erakundeak ezingo dira onuradun izan.\n1.– Interesdunek Eusko Jaurlaritzaren egoitza elektronikoko baliabide elektronikoen bidez egingo dituzte eskaerak, kontsultak eta izapide guztiak: https://www.euskadi.eus/diru_laguntza/2018/fedekonfe/y22-izapide/eu\n3.– Eskabide-orriak eta erantzukizunpeko adierazpenak modu elektronikoan nola egin jakiteko argibideak eta ereduak Eusko Jaurlaritzaren egoitza elektronikoan daude eskuragarri: https://www.euskadi.eus/diru_laguntza/2018/fedekonfe/y22-izapide/eu\n5.– Ordezkari bat izendatzen bada Euskal Autonomia Erkidegoko Administrazio Publikoan izapideak bitarteko elektronikoen bidez egiteko, pertsona horrexek alta emanda egon beharko du Eusko Jaurlaritzaren egoitza elektronikoko Ordezkarien Erregistro Elektronikoan: https://euskadi.eus\n2.– Diru-laguntzaren eskabidea aurkeztuta, eskatzaileak baimena ematen dio laguntza ematen duen organoari zuzenean egiaztatzeko laguntzak eskatzen dituzten erakundeek betetzen dituztela zerga-betebeharrak eta Gizarte Segurantzarekikoak; izan ere, organo kudeatzaileak automatikoki eta behar beste aldiz egiaztatuko du hori, eta ez du eskatzaileen baimenik beharko horretarako, Diru-laguntzei buruzko Erregelamendu Orokorra onartzen duen uztailaren 21eko 887/2006 Errege Dekretuaren 22. artikulua eta Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretua aplikatuz. Erakunde eskatzaileak berariaz egin diezaioke uko baimen horri, eta, hala eginez gero, ziurtagiria aurkeztu beharko du, Diru-laguntzei buruzko Erregelamendu Orokorraren 22. artikuluan azaltzen den eran. Onuraduna edo erakunde laguntzailea ez dagoenean behartuta Gizarte Segurantzarekiko betebeharretan aipatzen diren agiriak edo aitorpenak aurkeztera, betebehar hori erantzukizunpeko adierazpen baten bitartez egiaztatuko da.\na) Dagoeneko eskatu eta, hala badagokio, lortu egin direla helburu bererako diru-laguntzak, laguntzak, diru-sarrerak edo beste baliabide batzuk, edozein administraziotatik edo erakunde publiko zein pribatutatik etorri direlarik ere.\nb) Egiazkoak direla eskabideko eta hari erantsitako agirietako datuak, eta bete egiten direla laguntza horiek jasotzeko indarrean dagoen araudian ezarritako baldintzak.\n1.– Inprimaki arautu hauek behar bezala beteta aurkeztu beharko dituzte erakunde eskatzaileek: «Eskabidea» (I. eranskina), «Gastuaren aurrekontua» (II. eranskina) -garatu nahi diren jarduerak banakaturik- eta «Erakunde federatuen eta konfederatuen zerrenda eguneratua» (III. eranskina). Halaber, administrazio publiko edo erakunde pribaturen bati laguntza edo diru-laguntza eskatu dioten erakundeek (laguntza hori eman bazaie edo ebazteke badago) «Beste finantziazio-iturri batzuk» inprimakia (IV. eranskina) aurkeztu beharko dute. Eskabide-eredua Euskal Autonomia Erkidegoko Administrazio Publikoaren egoitza elektronikoan eskuratu ahal izango da, helbide honetan: https://www.euskadi.net/ayuda_subvencion/2014/hezkidetza-50/y22-izapide/es\n2.– Agiriak modu elektronikoan aurkeztu ahalko dira Eusko Jaurlaritzaren egoitza elektronikoan, helbide honetan: https://www.euskadi.eus/diru_laguntza/2018/fedekonfe/y22-izapide/eu\nDatu Pertsonalak Babesteari buruzko abenduaren 13ko 15/1999 Lege Organikoarekin eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legearekin bat etorriz, deialdi honen izapideetan jasotako datu pertsonalak, parte-hartzaileek erabiltzea eta argitaratzea baimenduko dituztenak, fitxategi batean jasoko dira, hain zuzen ere «Ikasleen Elkarteetarako Diru-laguntzak» deritzona. Fitxategi horren helburua deialdi honetako diru-laguntzak kudeatzea izango da, bai eta deialdi honetara aurkezten diren pertsonei deialdiaren garapenari buruzko informazioa ematea ere. Fitxategi horren arduraduna Hezkuntza Berriztatzeko Zuzendaritza da. Datuak eskuratzeko, zuzentzeko, ezerezteko eta aurka egiteko eskubideak baliatzeko, Hezkuntza Berriztatzeko Zuzendaritzara jo beharko da, honako helbide honetara: Donostia kalea 1, 01010 Vitoria-Gasteiz.\nGainera, diru-laguntzen ebazpena EHAAn argitaratuko da, jende guztia jakinaren gainean egon dadin.\nDeialdi honen bidez lortutako laguntza bateragarria izango da Euskal Autonomia Erkidegoko Administrazio Orokorraren bidez edo beste edozein administrazio publikotatik eta erakunde pribatutatik lortutakoekin, betiere guztien baturak ez badu gainditzen diru-laguntza honen xede den gastuaren % 100. Gainditzen badu, aldiz, egindako gastutik gora jasotzen den kopurua kenduko zaio deialdi honen arabera legokiokeen diru-laguntzari.\nAgindu honetan araututako laguntzen erakunde onuradunek Diru-laguntzei buruzko azaroaren 17ko 38/2003 Lege Orokorraren 14. artikuluan jasotako baldintzak bete beharko dituzte (finantzaketa publikoa dela jakinarazteko publizitate egokia emateko neurriak ere hartu beharko dituzte, Diru-laguntzei buruzko lege horren 18. artikuluaren 3. eta 4. apartatuetan jasotakoarekin bat etorriz); horietaz gainera, betiere, baldintza hauek bete beharko dituzte:\na) Diru-laguntza eman dion administrazioari jakinaraztea xede bererako lortu duen beste edozein laguntzaren berri, hala agintzen baitu Euskadiko Ogasun Nagusiaren Antolarauei buruzko Legearen testu bateginaren 50.2 artikuluak (testu bategina azaroaren 11ko 1/1997 Legegintzako Dekretuaren bidez onetsi zen; 1998ko urtarrilaren 19ko EHAA).\nb) Laguntza ematea egiteko diru-laguntza eman duen administrazioak egin beharreko egiaztapen-ekintzak eta Kontrol Ekonomikoko Bulegoak egin beharreko kontrol-ekintzak, azaroaren 11ko 1/1997 Legegintzako Dekretuaren 50.2 artikuluan bertan adierazten denez.\nd) Hezkuntza Berriztatzeko Zuzendaritzari justifikatzea, memoria bat aurkeztuz (VI. eranskina), eskakizunak eta baldintzak bete egiten direla eta jarduera egin egin dela.\nf) Diruz lagundutako jardueren ondorioz sor daitezkeen arriskuen ardura hartzea eta, hala badagokio, arrisku horiek estaltzeko asegurua egitea.\nb) Gainerako % 25a, aldiz, «Gastua justifikatzea» (V. eranskina) inprimaki arautua behar bezala beteta eta ordura arte izandako gastuen faktura eta ordainagiriekin eta egindako jardueren banaketarekin aurkezten denean ordainduko da. Ordainketa Eusko Jaurlaritzaren egoitza elektroniko honen bidez egingo da: https://www.euskadi.eus/ayuda_subvencion/2017/fedekonfe/y22-izapide/es Agiri horiek aurkezteko epea 2018ko abenduaren 12an amaituko da, egun hori barne.\n2.– Administrazioak laguntzak eta diru-laguntzak ordaindu ahal izateko, Eusko Jaurlaritzako Ogasun eta Ekonomia Sailaren Kontrol Ekonomikoko Bulegoaren datu-basean egon behar du entitate onuradunak. Alta emateko edo hirugarren interesdunaren datuak aldatzeko, hirugarrenen erregistro telematikora jo beharko da, bide elektronikoa erabiliz; bide hori Eusko Jaurlaritzaren Ogasun eta Ekonomia Sailak ematen du, helbide honetan: http://www.ogasun.ejgv.euskadi.eus/r51-341/eu/edukiak/informazioa/regtelter_infor/eu_rtt/infor_rtt.html\n5.– Hezkuntza Berriztatzeko Zuzendaritzak diru-laguntza justifikatzeko jatorrizko agiriak eskatu ahal izango dizkio erakunde onuradunari.\n7.– Emandako diru-laguntzaren % 50ekoa edo hortik gorakoa izan beharko du unibertsitateaz kanpoko ikasleen gurasoei edo elkarteetako ikasleei zuzendutako prestakuntza-jardueretarako justifikatutako kopuruak.\n2.– Baldintzak betetzen ez direnean, itzultzeko erabili beharreko prozedura lehen aipatutako hauetan xedatutakoaren araberakoa izango da: Diru-laguntzei buruzko Lege Orokorra, azaroaren 11ko 1/1997 Legegintzako Dekretua eta abenduaren 17ko 698/1991 Dekretua. Diru-laguntza edo laguntzaren kontzeptua dela-eta behar ez bezala jaso diren diru-kopuruak itzultzeko, Euskal Autonomia Erkidegoko Ogasun Nagusiaren Diru-bilketa Erregelamendua onartzen duen abuztuaren 31ko 212/1998ko Dekretuan ezarritako modalitateei jarraituko zaie, eta itzulketa Euskal Autonomia Erkidegoko Diruzaintza Nagusiaren izenean egingo da, betiere kontuan hartuta maiatzaren 2ko 69/2007 Dekretuaren bidez sartutako aldaketak.\nVitoria-Gasteiz, 2018ko ekainaren 19.\nLAGUNTZEN GASTUAREN JUSTIFIKAZIOA\nEGINDAKO JARDUERAK JUSTIFIKATZEKO MEMORIA DESKRIPTIBOA


Kritika eta ilusioa, bat | Kirola | Berria\nRoberto Olabe, hizketan, atzo, Zubietan eman zuen prentsaurrekoan. MANIX DIAZ DE RADA / REALA Tamaina handiagoan ikusi\nRealeko futbol zuzendari Roberto Olabek «esperantzarekin» bizi du taldearen bilakaera. Atzo agerraldia egin zuen Zubietan, eta, gehienbat, Imanol Alguacilen taldearen inguruan mintzatu zen: «Ilusioa dut ligako azken herenari dagokionez; exijentziaz ekin diogu, konformistak izan gabe, eta, gauza onei erreparatuz ez ezik, besteak hobetu nahirik».\nGasteiztarraren esanetan, jokalariek orain «argiago» dute nola lortu emaitza onak: «Hobe litzateke Valentziaren aurkako lehen zatiaren, derbiaren edo Espanyolen aurkakoaren bezalako une on gehiago izango bagenitu, baina, ikusitako on guztian oinarrituta, geratzen denaren esperantzaz nago». Datozen lehietan «inoiz baino inkonformistago» izateko beharra azpimarratu zuen.\nOlaberen iritziz, taldearen «onerako» izan da Imanolek Asier Garitanoren lekua hartu izana, eta kritikari lekua egin zion, erabakia bere eginda: «Haren etorrera nire gain hartu nuen bezala, gauza bera egin dut haren irteerarekin ere». Olaberen ustez, Garitanorekin «ez genuen ez errendimendu kolektiborik, ez indibidualik izan. Niretzat [Garitano] kaleratzeko erabakia mingarria bezain beharrezkoa izan da. Gaur-gaurkoz, belaunaldi honentzat ez dago Imanol baino entrenatzaile eta gidari hoberik. Etenik gabe hazten ari da».\nJoan zen udan egindako fitxaketen inguruan ere mintzatu zen. Mikel Merinoren, Sandro Ramirezen eta Theo Hernandezen inguruan esan zuen «egunerokoan konprometituta» ari direla, eta ondo hartu dituztela gainontzeko taldekideek: «Lehia sortu dute, baina ezin ditugu xabalina jaurtitzaileak balira bezala aztertu».\nNeguko merkatuan beste bi jokalari lotu ditu Realak; atzelari bat, Modibo Sagnan frantziarra, eta atezain bat, Moises Ramirez ekuadortarra: «Merkatuari aurre hartu nahi diogu, behar ditugun gaitasunak dituzten jokalariak ekarrita. Ez datoz belaunaldi aldaketak utziko dituen zuloak estaltzera». Sagnan jokalari «azkarra» dela esan zuen, eta «datorren sasoian» batuko dela taldera. Ramirez, berriz, duela pare bat hilabetetik «lotua» zuen klubak, eta «proba bat» egin ostean erabakiko dute taldean geratuko den ala ez.\nBi kontratu berritze\nRealak atzo jakinarazi zuen Kevin Rodriguesek eta Robin Le Normandek 2022ra arte luzatu dituztela kontratuak: «Klubaren egiteko era da. Kevinen postua betetzea ez da erraza egun, eta pixkanaka ari da taldean sendotzen. Robin, berriz, isilik iritsi zen, eta bere errendimenduarekin erakutsi du prest dagoela». Ezker hegaleko atzelariak beste bi urterako berritu du, eta erdiko atzelariak, beste hiru urterako.\nDavid Zurutuzaren kontratua berritzeko prozesuari dagokionez, Olabek zehaztu du «berez erabakitzeko aukera» irabazi duela: «Ondo ari da jokatzen, eta ikusiko dugu zer egiten duen». Ekainaren 30ean amaituko zaio kontratua.


"Jaurlaritzak dio surfcamp-a ezin dela Talaimendi magalean eraiki" - zarauzkohitza.eus\n"Jaurlaritzak dio surfcamp-a ezin dela Talaimendi magalean eraiki"\nZarauzko Hitza\t2017-03-03 17:23\nOposizioko udal taldeek—EH Bilduk eta Irabazi Zarautzek— jakinarazi dute Jaurlaritzako Lurralde Antolamenduko Batzordearen txostenean jaso dutela Powertxiki S.L.-ren proiektua ez dela zertan landa ingurunean kokatu behar.\nPowertxiki S.L.-k proiektua eraiki nahi duen gunea. (Amaia Ventas Aldabaldetreku)\n"Landa-ingurunean kokatu beharra ez duen ekipamendu pribatu bat da; ematen dituen zerbitzuak, beren izaera eta ezaugarriengatik, ez dute zertan nahitaez landa-ingurunean kokatu; eta, beraz, ezin da baimendu, hirigintza eta lurraldeantolamenduaren araudiak ezarritakoarekin bat". EH Bildu eta Irabazi Zarautzek jakinarazi dutenez, Eusko Jaurlaritzako Lurralde Antolamendurako Batzordeak txosten bat kaleratu du, non dioen zonalde horretan ezin dela surf ekipamentu pribaturik eraiki. Txostenaren arabera, "'nekazaritza eta abeltzaintzako eta landazabaleko-Balio Estrategiko Handiko' kategoria duen lurzoruarekin bat egiten duen kokapen bat da. Gainera, nekazaritza arloan eskumena duen organoak lurzoru hau okupatzearen kontrako txostena idatzi du”. Horrekin batera, oposizioko udal taldeek jakinarazi dutenez, ez du zehazten Ingurumen- ebaluazio Estrategikoaren prozedura egin den ala ez.\nGogoratu dute aurreko agintaldian EH Bilduko Tokiko Gobernu Batzordeak ez zuela onartu Powertxiki S.L.-k lurzoru urbanizaezinean eraiki nahi zuen proiektua, kokapena bera ez zelako egokia. "Besteak beste, nabarmendu zen ez dela ezinbestekoa ekipamendu hori landa lurrean eraikitzea, hiri lurrak har dezakeelako halako erabilera bat", nabarmendu dute. "Baina, horren jakitun izanda ere, EAJk eta PSE-EEk egitasmoa berriz ere martxan jarri zuten Plan Berezi bati hasiera emanez, nahiz eta udaleko Ingurumen teknikariak kokapenari buruzko kontrako txosten argia idatzi eta Hirigintzako arduradunaren txostenean 'zalantzarako tarte handiak' dituela aipatu".\nHorregatik, nabarmendu dute "ardura berezia" dutela, txostenak ezagutu arren, aurrera egin zuten ordezkari politikoek, bereziki, Xabier Txurruka alkateak, Maite Garrastazu Hirigintza diziplinako zinegotziak eta Gloria Vazquez Ingurumen zinegotziak.\nOposizioko bi taldeek ohartarazi dute azken hilabeteetan surfaren inguruko erabilera anitzeko prestakuntza zentroaren interesa nabarmendu dutela, baina ez daudela ados kokapenarekin. "Horregatik eta Eusko Jaurlaritzaren txostena ikusita, berretsi nahi dugu gure aldetik Zarautzen kokaleku egokiago baten bilaketan laguntzeko prest gaudela aurkeztutako egitasmoarekin aurrera jarraitzeko". Era berean, Udal Gobernuari eskatu diote "behingoz" hasteko bide horretan lanean.\n"Zentzugabekeria honen" aurka agertu diren norbanako eta eragileei eskerrak eta zorionak eman dizkiete.\nSurfcamp proiektuaren inguruko irudiak\nSurfcamp-a beste kokaleku batean eraikitzeko eskatu dute EH Bilduk eta Irabazi Zarautzek\nGutuna: "Surfcamp-aren inguruan zenbait azalpen"\nAldundiak dio ez dagoela "justifikatuta" surf zentroa aurreikusitako tokian egitea\n«Proiektua eraikitzen bada, leku hori erabat desnaturalizatuko da»\nAritz Aranburu: «Legezkoa izatea izan da gure lehentasuna»\n«Alegazioak onartu ezean, bide bakarra judiziala da»\nGutuna: "Surf zentroaren kontrako helegitea sartu du Arkamurkak"\nTalaimendin aurreikusitako surf zentroa ezin dela baimendu dio Eusko Jaurlaritzak\nBideoa: 'Gu ere bertsotan' ekitaldia\n«Osasuna, ekologia eta ekonomia kaltetzen dute»\nIrudietan: Mikroplastikoak ari dira biltzen hondartzan\nIkasleek mikroplastikoak bilduko dituzte astelehenean hondartzan\nIrudietan: Eskolako Agenda21eko udalbatzarra ikasleekin\nErraustegiaren aurkako protesta egin dute\nIñurritzako dunak berreskuratzeko lan hitzordua jarri dute Gaur Iñurritzako biotopoan


Ossau-Iraty sor-marka: animalien bazka lurraldean erosi eta saldu | Ekonomia | KAZETA\nOssau-Iraty sor-marka: animalien bazka lurraldean erosi eta saldu\nOssau-Iraty sor-markak aitzina pausu berri bat eman du zirkuitu laburraren alde. Ekoizleek, sindikatuaren sostenguarekin, sarea modernizatu eta hartu-eman zuzenaren aldeko parioa egin dute.\nKazeta|2016/08/16|0 iruzkin Eguneratua:\nHamalau urtez, AOP Ossau-Iratyren ekoizpena bikoiztu da. © Syndicat Ossau-Iraty\nOssau-Iraty sor-marka defendatzen duen sindikatuak ekoizleen arteko salerosketa zuzena ahalbidetu nahi du, abereen bazkari dagokionez. Horretarako, desmartxa berri bat abiatu du: zerealen eta kabala bazken ekoizle eta saltzaileen katalogoa berritu du. Gainera, euskarri horrek Internetera jauzi eginen du, hala, edozein mementoan zerrenda berritzeko parada eskainiko du.\nSor-markako ardi ekoizleek bazka kanpoan erosi edo haiek ekoiztu ohi dute. Urte batzuetan, abereen bazka ekoiztea zaila izaten da, batez ere, euria maiz egiten duenean. Sor-markako arau berri batek kanpotik etorritako bazka kopurua mugatuko du. 2018ko urtarrilaren 1etik goiti perimetrotik kanpo erosiko den bazka 280 kilo baino gutiagokoa izan beharko da, ardi eta kanpaina bakoitzeko.\nSindikatuaren aburuz, "arto lur hektarea bat belardia balitz, beharrezkoa den bazkaren erdia ekoizten ahalko litzateke". Anitzetan, mendian dauden ardi ekoizleek kanpoko kooperatibetara jotzen dute. Sindikatuaren ustez, beste aterabideak posible dira; berritua eta modernizatua den katalogoan islatuko ditu.\nEuskarri berriak batzuen eta besteen eskaintza eta eskaera islatuko ditu. Orain arte paperean egindako lana zen, baina ekoizle askori lortuko zuketeen bazka aurreikustea zaila zitzaien. Webgune baten bidez egingo denez, erraza izango zaie informazioa berritzea.\nParte hartzeko interesatua direnek izena eman dezakete. Katalogoa urririk bidalia izango zaie irailean ekoizle eta erosleei. Gainera, izena emango dutenek informazioa mezu edo email bidez jasoko dute.\nOssau-Iraty sor-marka zenbakitan:\n1.400 esne ekoizle\n23 esne biltzaile\n2014ean AOP Ossau-Iraty sor-markako 3.769 tona saldu zituzten eta %1,5a esportatu zuten


Maite nuen - Karrikiri Euskal Denda\n> Liburuak>Narratiba>Maite nuen\nPierrek, 65 urteko gizon aberatsak, Chloé erraina eta bi ilobak etxera gonbidatu ditu. Pierren semeak Chloé abandonatu eta amorante batekin alde egin du; ama indarge sentitzen da umeen kargu egiteko eta edozein laguntza estimatuko du.\nAitaginarrebak gizon harroputza dirudi, zakar samarra etxeko gonbidatuekin, baina denborak aurrera egin ahala, errainarekin duen harreman bereziari esker, gizonak konfiantza hartuko du eta sekretu handi bat kontatuko dio: bera ere maitemindu egin zen ezkonduta zegoen garaian, baina tentazioari eutsi, abenturari uko egin eta familiarekin segitu zuen, semeak ez bezala. Egoera beraren aurrean gizon bik hartutako bi bide guztiz ezberdin aurrez aurre azalduko dira.


Enkarterriko Forua - Wikipedia, entziklopedia askea.\nEnkarterrietako Forua antzinean Bizkaiko eskualdean legea ziren bi liburuko sistema da. 1394an lehendabiziko Forua edo Foru Zaharra idatzi zuten; bestea, berriz, 1503 urtean idatzi zuten.\nForuak arlo konstituzionaletan ez ezik, arlo zibila eta kriminaletan ere arauak ematen zituen.\n1 Enkarterrietako Foru Zaharra\n2 Enkarterrietako Foru Berria\nEnkarterrietako Foru ZaharraAldatu\nEnkarterriak zuzentzen zuen Usadio eta Ohituren Forua 1394an idatzi zuten, hau da, Bizkaiko Foru Zaharra idatzi baino laurogeita hamazortzi urte lehenago. Lehendabiziko Enkarterrietako Forua, Korrejidorea Gonzalo Moro zela idatzia, 45 artikulu edo atala zituen. Idazteko Bizkaiako usadioa zen oinarria zenbait atal Enkarterriratu behar baziren ere eta zenbait atal zibila erantsiz. Idatziaren zergatia Foruaren hitzaurreak azaltzen du:\n« En el nombre de Dios, amén. Porque los buenos homes de Las Encartaciones en justicia quieren vivir, y los Fueros antiguos por no ser reducidos a escritura son olvidados e han usado algunos que son contra derecho e son en grande relevamiento de los males por se atrever a facer muchos maleficios por esfuerzo de tales usos que les no daban pena alguna, por la cual razón los buenos homes de Las Encartaciones no se atreven a venir por que los malos con su malicia son multiplicados y los buenos que en paz quieren vivir son abajados. Por ende acordaron todos estando juntos en la Junta General de Avellaneda, según que lo han de uso e costumbre de se juntar, con el doctor Gonzalo Moro, oidor de la audiencia de nuestro Señor el Rey, e corregidor e veedor de Vizcaya e de Las Encartaciones e en Guipúzcoa, de ordenar estos capítulos de este cuaderno para que por ellos de aquí adelante se rijan e mantengan en justicia, entendimiento de suplicar a la merced del dicho Señor Rey para que les dé e confirme estos capítulos e cuadernio por Fuero. »\nEgoera hori arriskutsua zen oso, Enkarterriak eta Euskal Herria osoa, bandoen liskarrak zela eta, jauntxoen arteko liskarrak herritar guztiei mina eragiten zieten.\nForuak Abellanedako Batzarraren nagusitasuna irmo finkatzen zuen, erakundea Enkarterrietan botere legegile bakarra eta legeak azaltzen zuen bakarra baitzen. Foruak ere Abellanedako tenientea eta alkate nagusiek bakarrik enkarterritarrei epaitzeko eskubidea zutela finkatzen du, hau da, ez dago kanpoko auzitegirik enkarterritarrak epaitu dezakeenik, honek Gernikako Batzarra eta Korrejidorearekin liskarrak sortu zituen.\n1473an eta 1476an Errege-erregina katolikoek Forua zin egin zuten. Esan dugunez, Forua kodifikatu zeneko egoera bortitza zen oso: asmoa bandoen gehiegikeriak bukatzea zen eta baita bandoen egoera aprobetxatuz bizi ziren gaizkileak apenik gabe ez geratzea. Hori dela eta, Foruaren zazpi atalak acotadoei buruz ziren eta atal bi eskaleei buruzkoak. Zigorrak oso gogorrak ziren: eskuineko eskuaren ukabila ebaki Batzarrean edo Kontzejuetan armak ateratzeagatik; lekuko faltsuari bost hortzetatik bat erauzi; bigamori aurpegian hiru gurutze egin berun goriaz; lapurrari belarriak ebaki...\nEnkarterrietako Foru BerriaAldatu\nForua hain gogorra izanda, Francisco Pérez Vargas Korrejidorea 1503 urtean aldatu behar zuela erabaki zuen. Foru berriak 112 atal zituen eta bere sarrerak horrela esaten du:\n« En el nombre de Dios y de la gloriosa Virgen Nuestra Señora su Madre, amén. Este es el Fuero y cuaderno de Las Encartaciones sacado de los Fueros antiguos e de los buenos usos e costumbres, que los fijosdalgo de Las Encartaciones de antiguo e inmemorial tiempo acá han tenido y usado y guardado: los cuales según la calidad de la tierra e de la disposición e gente de ella se han fallado e se fallan ser muy útiles y provechosos y convenientes y necesarios, para la buena gobernación e paz e sosiego de la dicha tierra e de los vecinos e moradores de ella, según la experiencia que es madre de todas las cosas, lo han demostrado e demuestra cada día... »\nHau da, antzinako Forua jadanik ez zen beharrezkoa egoera berriari begira. Foru berria ez da bakarrik foru kriminala zibil atalak gehitu zituzten eta. Foru Berria bitan zatituta dago: alde batetik Bizkaiko Enkarterrietako Foru Zaharra edo gaztelaniaz Fuero Biejo de Las Encartaciones de Vizcaya, eta bestetik Erabakimen Foru edo gaztelaniaz Fuero de Albedrío. Zati bakoitzak ataletan eta legetan azpisailkatuta daude. Enkarterrietako Foru Berria eta Bizkaiko Forua oso antzekoak dira. Foru Berria, zaharra ez bezala, Gaztelako erregeek ez zuten zin egin, baina berez Enkarterrietako lege nagusia zen.\nForu berria ez zen luzaroko egon (hirurogeita hamar urte gutxi gorabehera), 1574an, Abellanedako Batzarrean elkarturik, Enkarterrietako ahaldunek 1526ko Bizkaiko Forua errespetatzea erabaki zuen eta. Hau eztabaidatua zen baina 1576ko abuztuaren 30ean Bilbon eskritura publikoa sinatu zuten Bizkaiko Forua aukeratzeko. Harrezkero, Enkarterriak foru bi izan ditu, baina Enkarterrietako Forua dokumentu bat baino ez zen.\nAzken aldaketa 27 azaroa 2019(e)an, 14:31(e)tan\nOrriaren azken aldaketa: 27 azaroa 2019, 14:31.


Sexismorik gabeko irla helburu - Sakana - Guaixe.eus\nSexismorik gabeko irla helburu\nGuaixe 2019-12-09 13:22\n'Itsaspeko bihotzak' erakusketa izanen da hilaren 19ra arte Iortia kultur gunean. 12an, ostegunean, familiendako bisita gidatua eginen da eta izena emateko epea gaur bukatzen da\nHaur literaturaren bidez hezkidetza lantzeko aretoa bihurtu da Iortia kultur guneko erakusketa gela. Galtzagorri elkarteak sortu du Itsaspeko bihotzak erakusketa eta haur literaturaren, ilustrazioen, musikaren, ikus-entzunezkoen eta artisautza piezen bitartez, besteak beste, estereotipoak, etxeko eta zaintza lanak eta mito erromantikoak lantzen ditu. Ibilibideak bost geldialdi ditu, eta helmuga sexismorik gabeko irla da. Helburua genero berdintasunean sentsibilizatu eta, aldi berean, euskarazko irakurzaletasuna sustatzea da.\nAbenduaren 12an, ostegunean, familiendako erakusketa interaktibotik bisita gidatua antolatu dute eta gaur amaitzen da izena emateko eguna: berdintasuna@sakana-mank.eus edo euskara@sakana-mank.eus helbide elektronikotara mezu bat bidali behar da. Itsaspeko bihotzak abenduaren 19ra arte zabalik egongo da Iortia kultur guneko erakusketa gelan, eta ikastetxeetarako bisita gidatuak egingo dituzte ere.\nSakanako Mankomunitateko Berdintasun eta Euskara zerbitzuek eta Altsasuko Udaleko Berdintasun zerbitzuak antolatu dute erakusketa-ibilbidea.


Delirio-nahasmendua - Wikipedia, entziklopedia askea.\nErakutsi/ezkutatu DSM-V: diagnosi-irizpideak azpiatal\n1.1.5Erreferentziaren eldarniozko ideia\n1.1.7Zehaztu gabeko tipoa\nF22 eta F22.0\nArtikulu hau nahasmenduari buruzkoa da; beste esanahietarako, ikus «Delirio (argipena)».\nDelirio-nahasmendua gaixotasun psikopatologiko bat da. Euskaltermek ematen duen definizioaren arabera delirioa edo eldarnioa uste edo sinesmen faltsua da, kanpoko errealitatearen interpretazio oker eta pertsonalean oinarritua, pertsonaren adimen eta kultura-mailarekin bat ez datorrena. Uste hori ez du ezein tradizio kultural edo erlijiosok partekatzen, eta ezin zuzendu daiteke arrazoibide logikoarekin.\nEldarnioaren ideiarekin lotuta dator delirio-nahasmendua. Delirioz-nahasmenduaren kasuan, pertsonak deliriozko ideia bat edo gehiago izango du, baina delirio hori(ek) iraunkorrak izango dira, gaixoaren bizitza osoan irauteko modukoak, eta, zuzenean ideia horiekin lotua dagoen portaeraz kanpo, afektibitatea, mintzaira eta jokabidearen gainerako alderdiak normalak izan ohi dira.\nEldarnioak pentsamenduaren edukia lausotzen denean agertzen dira.. Izendapen honek tradizio handiko beste termino batzuk ordezkatzen eta biltzen ditu: paranoia, egoera paranoideak, parafrenia eta autoerreferentzia eldarnio sentsitiboa. Bere funtsezko ezaugarria eldarniozko egituraren presentzia da beste goi mailako funtzio psikiko batzuen itxurazko kontserbazio osoaren ondoan.\nDelirio-nahasmendua jasaten duten pazienteek portaera anormalak dituzte eta, hala guztiz ere, euren gainerako jokabideak eta sentimenduak egokiak dira, gaixorik ez dagoen pertsona batengandik espero litezkeenak bezalakoak. Delirioak alde batera utzita, haien nortasunak egongor jarraitzen du.\nGaixoaren ibilbide ebolutiboan ez da narriadurarik gertatzen. Jarduera psikosoziala ez dago modu adierazgarrian afektatuta eta portaera ez da izaten arraroa. Dena den, kasu batzuetan, nahasteak sor ditzake ezgaitasun honek, eta familia edo lana galtzea ekar dezake, eta baita isolamendu soziala ere.\nNahaste honen hasiera, bestalde, motela, etengabekoa eta engainagarria izaten da, beste psikosi eta eskizofrenia batzuetan ez bezala, ez da ematen bat-bateko hasiera.\nDSM-V: diagnosi-irizpideak[aldatu | aldatu iturburu kodea]\nDSM-V (Diagnostic and Statistical Manual of Mental Disorders) American Psychiatric Association (APA) izeneko elkartearen diagnostiko eta estatistika eskuliburua da. Bertan, deskribapenak, sintomak eta bestelako irizpideak ditu nahasmendu mentalak diagnostikatzeko.\nDiagnostiko-irizpide horien bidez hizkera komuna eskaintzen zaie psikopatologian diharduten profesionalei (psikiatrak, psikologia kliniko eta osasun zientzietako ikertzaileak), definitzen dituzten irizpideak argi eta garbi zehazten dira eta diagnostikoa zehatza eta koherentea izaten laguntzen dute.\nHoriek horrela, honako hauek dira DSM-an delirio-nahasmendurako sailkatzen diren bost irizpide diagnostikoak:\nHilabete bat edo gehiagoko eldarnio baten (edo gehiagoren) iraupena.\nEskizofreniaren A irizpide diagnostikoa inoiz bete ez izana. Haluzinazioak agertzen badira, ez dira garrantzitsuak eta eldarniozko gaiarekin erlazionatuta daude (adibidez, intsektuek kutsatuta egoteko izurritze-eldarnioekin lotutako sentsazioa).\nEldarniozko ideien zuzeneko inpaktuagatik edo bere adarkadurengatik izan ezik, jarduera psikosoziala era adierazgarrian afektatuta ez egotea eta portaera arraroa ez izatea.\nPasarte maniakoak edo depresibo handiagoak agertu badira, bere erabateko iraupena laburra izatea eldarniozko periodoen iraupenarekin konparatuz.\nNahasmendua substantzia baten zuzeneko efektu fisiologikoengatik edo gaixotasun medikoagatik agertu ez izana edota beste buru-nahaste batengatik hobeto azaltzerik ez egotea, esate baterako, gorputzaren nahaste dismorfikoa bezala edo nahaste obsesibo-konpultsibo bezala).\nEldarnio motak[aldatu | aldatu iturburu kodea]\nAurreko irizpide diagnostikoak kontuan hartzeaz gain, pertsona bati delirio-nahasmenduaren diagnostikoa egiteko, hurrengo zirkunstantziak ere zehaztu behar ditugu, hau da, gaixoak ondorengo eldarnio motak jasaten dituen edo ez:\nEldarnio erotomaniakoa[aldatu | aldatu iturburu kodea]\nSakontzeko, irakurri: «Erotomania»\nGaixoak beste norbait berarekin maiteminduta dagoela uste du. Eldarnio hau duten pertsonek, bereziki ekonomikoki edo kulturalki maila altuagokoak, norberarekin maitemindurik daudela pentsatzen dute eta norberaren atzetik daudelako ustea izaten dute. Edozein imintzio edo komentarioak modu horretara interpretatzen dira. Emakumeen artean gizonen artean baino gehiago agertzen da. Eldarnio kronikoa da, baina bizimoduan nahiko egokiturik egoten dira.\nHanditasun eldarnioa[aldatu | aldatu iturburu kodea]\nGaixoak bere burua ahalmen eta neurriz kanpoko ezaugarriz, mugagabeko dirutzaz eta zenbaitezinezko gaitasunaz beteta dagoela sinesten du. Handitasun eldarnioa eskizofrenian, nahasmendu bipolarraren fase maniakoan eta paralisi progresibo orokorretan agertu ohi da.\nJelosia eldarnioa[aldatu | aldatu iturburu kodea]\nSubjektuak bere bikotekidea desleiala dela eta beste batekin/batzuekin engainatzen duela uste du. Alkoholismo kronikoan eta nortasunaren nahasmendu paranoidean agertzen da.\nJazarpen eldarnioa[aldatu | aldatu iturburu kodea]\nSeguruenik ohikoena eta adierazgarriena da. Pazienteak benetako edo imajinaturiko pertsonen erasoak eta jazarpenak jasotzen dituelako sinesmen patologikoa du. Bi motatako jazarpenak desberdin daitezke; alde batetik, jazarpen fisikoak, esate baterako, pozoitzea, zirikatzea edo hiltzea; eta bestalde, jazarpen psikologikoak, difamazioa, ospe-galtzea edo erridikuloa. Bietako edozein dela ere, subjektuak horretaz egiten duen interpretazioa guztiz patologikoa izaten da eta ez da benetan existitzen. Aipatzekoa da jazarpen eldarnioa eskizofrenian eta nortasun histrionikoaren nahasmenduan gertatu ohi dela.\nErreferentziaren eldarniozko ideia[aldatu | aldatu iturburu kodea]\nGertakizunek, subjektuaren ingurugiroko objektu eta pertsonek zentzu berezi, ezohiko, eta negatiboa dutelako negatibozko ideia. Subjektuak uste du besteek beti berari begira daudela, txutxu-mutxuka eta keinu negatiboak egiten. Esate baterako, emakume batek irratiko programak berari bereziki zuzenduta daudela erabat sinestea. Ondorioz, subjektuak oso bortitza bihurtu daiteke eta beste pertsonei lesioak eragin diezaieke.\nEldarnio mistoa[aldatu | aldatu iturburu kodea]\nEldarnio mota bat baino gehiago batera ematen direnean gertatzen da. Ez da nagusitzen inolako tiporik, baina bat baino gehiago identifikatu daitezke.\nZehaztu gabeko tipoa[aldatu | aldatu iturburu kodea]\nEldarnio nagusia ezin da argi eta garbi zehaztu edo ez dago deskribatuta tipo espezifikoetan.\nEduki nabarmenekin[aldatu | aldatu iturburu kodea]\nEldarnioak bitxiak dira argi eta garbi sinesgaitzak badira, ezinezkoak, ulertezinak eta bizitza arruntaren esperientziekin harremana ez dutenean.\nGertakarien arabera[aldatu | aldatu iturburu kodea]\nBestalde, berriz ere irizpide diagnostikoekin lotuta, hurrengo espezialitateak urtebete igaro ondoren bakarrik erabiliko dira.\nLehen gertakaria: gertakari akutua gaur egun.\nLehen gertakaria: igorpen partziala gaur egun.\nLehen gertakaria: erabateko igorpena gaur egun.\nGertakari anizkunak: gertakari akutua gaur egun.\nGertakari anizkunak: igorpen partziala gaur egun.\nGertakari anizkunak: erabateko igorpena gaur egun.\nKontsiderazio juridiko-forentseak[aldatu | aldatu iturburu kodea]\nEldarniozko ideiak orokorrean oso iraunkorrak izaten dira eta subjektuaren bizitzaren amaierara arte iraun dezakete. Eldarnio hauek ulergarriak izaten dira, eldarnio eskizofrenikoak ez bezala; azken horiek araroak, gertagaitzak eta ulertetzinak baitira. AJelosia eldarnioak, adibidez, ondorio hauek sor ditzake: ezkontidearekiko eztabaidak, irainak, heriotza-mehatxuak eta lesioak. Azken ezaugarri honek Kriminologia profesionalen arreta behar du, edozein unetan ezkontide eta/edo maitalearen hilketa gertatu daitekelako. Bestalde, handitasun eldarnioan subjektuak beste batzuen identitatea ordez dezake, helbide-txartel faltsuak egin, asmakizun zentzugabeak patentatu eta makina bat arazo izan.\nAzkenik, jazarpen eldarnioaren kasuan, pazientea ustezko jazarlea iraintzera, samintzera eta mehatxatzera hel daiteke. Jazarle bihur daiteke, pleitista itxura garatzen edo indarkeriarekin jokatuz eta lesioak edo heriotzak eraginez bere etsaiengan.\nJarraian, jarduera antisozial eta deliktiboaren ezaugarriak zerrendatzen dira, batez ere Kriminologiaren arloko profesionalek delirio-nahasmendua duten pertsonak ondo identifikatu ahal izan ditzaten:\nDelirio-nahasmenduaren ondorioz jokaera antisozial eta deliktibo duten pertsonek krimenaren antolaketari denbora luzea eskaintzen diote, hau da, aldez aurretiko pentsatze patologikoa dago.\nGaixoen jokaera indibiduala da.\nKrimenaren amaieran ez dute gertaeretako lekutik ihes egiten. Izan ere, hark berak deitzen dio poliziari edo borondatez entregatzen da.\nEkintzak aitortzen dituzte eta lasaitasunez gertakaria kontatzen dute.\nEz dute damutasunik erakusten baizik eta poztasuna haiek pentsatzen zutena egin behar zela egiteagatik.\nOro har, zaila da ulertzea nola pertsona arrunt batek, azkarra, txukuna eta eguneroko zereginak ongi betetzen dituena, portaera patologikoa izan dezakeen une jakin batean. Jokaera antisoziala duen pertsona aztertzen eta epaitzean, egozgarritasuna baliogabetuta egon daiteke. Ez dago defizit intelektualik baizik eta errealitate balioespearen distortsio kognitiboa, eldarnioa zehatzagoak izateko. Subjektuak badaki planifikatzen ari dena gizarte arauetan debekatuta eta zigortuta dagoela, eta horregatik bere “etsaia” hiltzen duenean, hark berak poliziari deitzen dio eta atxilotua izatea espero du, bere ekintzaren ondorioak onetsiz.\nSubjektuak egiten dituen jokabideak ondo pentsatuak, meditatuak eta landuak daude, nahiz eta ekintza batzuk oldarkortasun une batean egiten diren arren (eguneroko edozein eraginegatik edo alkohol gehiegizko kontsumoagatik piztuz). Hala ere, zalantza handiena planteatzen da egitate deliktiboak ez duenean gordetzen zentzu edo kausalitate erlaziorik eldarniozko nukleoarekin.\nOrobat, bereizi ahal izan beharko genituzke eldarnioarekin erlazionatuta dauden jokabideak, nahiz eta modu sekundarioan, eldarnioarekin erlazionaturik gabeko jokabideetatik. Esate baterako, jelosia eldarnioa duen pertsona batek bere ametsetako luxuzko kotxea erosteko, bere enpresari iruzur egiten dio dirua irabazteko. Beraz, egon daitezke mota hauetako beste hainbat adibide inolako lotura ez dituztenak jeloskor egoteko ideiarekin eta ezkontidea desleiala izatearekin.\n↑ «Delirio» euskalterm (Eusko Jaurlaritza) (Noiz kontsultatua: 2018-04-23).\n↑ «Delirio-nahasmendu» Euskalterm (Eusko Jaurlaritza) (Noiz kontsultatua: 2018-04-23).\n↑ a b Gutiérrez, Ana Estévez; Rodríguez, Iratxe Redondo. (2013-01-28). Psikopatologia: eskuliburua. Universidad de Deusto ISBN 9788498304169. (Noiz kontsultatua: 2018-04-23).\n↑ a b c Manual diagnóstico y estadístico de los trastornos mentales : DSM-5. (5ª ed. argitaraldia) Editorial Médica Panamericana D.L. 2014 ISBN 9788498358100. PMC 894654259..\nOrriaren azken aldaketa: 29 urria 2021, 19:38.


Balmasedako Udala - 7.250.000 euro baino gehiago 2015erako\n7.250.000 euro baino gehiago 2015erako\nJoan den abenduaren 29an 2015erako Aurrekontu Orokorrak aurkeztu ziren osoko bilkura berezian, eta EAJren aldeko botoekin, CLIren eta Talde Sozialistaren abstentzioarekin eta EH Bilduren aurkako botoekin onartu ziren. Hasi berri den urte honetarako 7.250.860 euroko kopurua finkatu da, % 2,76 gutxiago 2014. urteari dagokionez. Izan ere, partida guzti-guztietan aurreikuspen kontserbatzaile eta zuhurra egon da; aurreko ekitaldiko aurrekontuaren betearazpen-egoera nahiz urte honetarako udal-tasa eta -zergetan aurreikusitako izozketa hartu dira aintzat.\nOro har, aurten finantzarioa ez den gastuaren mugaren kopuruak (6.603.000 euro) garrantzi handia hartu du, gastuaren aurrekontua kalkulatzeko oinarritzat hartu baita.\nLehenengo kapituluari, langileria-gastuei buruzkoari, dagokionez, guztizkoaren % 35,59 da eta % 4,25 handitu da Estatuko Aurrekontu Orokorren proiektuan xedatutako 2012ko aparteko pagaren % 25eko gordailutzeagatik; horrez gain, lan-poltsatik datozen laguntzako sorosleen aurreikuspena kapitulu horretan dago, eta kirol-gastuen partidatik desagertu da.\nGastu arruntari dagokionez, partida batzuk berrantolatu egin dira eta, beraz, beste urte batzuekin alderatzea konplikatua da. Osorik hartuta % 0,99 igo da. Azpimarra dezakegu ELZ % 30 (65.000 euro) handitu dela, gastu-partidak guztira (29.300 euro) baino gehiago; hortaz, efektu hori kenduta, kapitulua jaitsi egingo litzateke, eta horrek administrazioan eusteko eta eraginkorra izateko egiten ari den ahalegina nabarmentzen du.\nMaileguen interesak % 20 murriztu dira, eta, horrela, guztizkoaren % 0,69 da hirugarren kapitulua.\nEra berean, azpimarragarria da 277.860 euroko ezohiko amortizazioa, horri esker 597.860 euro amortizatuko direlako.\nHorraino aurrekontuaren % 86 inguru kontsumitzen da. Gainerakoari dagokionez, iaz hasitako ildoarekin jarraitu nahi izan da, alegia egoera zailenetan dauden pertsonentzako arreta lehenetsi eta transferentzien kapituluari inbertsioen kapituluari baino garrantzi handiagoa eman.Horrela, 4. kapituluan Bizkaikoari egindako ekarpena azpimarra dezakegu; hasiera batean 10.000 euroko zuzkidura eduki du, udal-intereseko programazioa eta handitzeak zehaztu zain, udal-euskaltegiaren, Enkarterrialdearen edo Enkarturren partiden premia handiagoak aurreikusirik. Era berean, León Trucíos fundazioarentzako partida bat barne hartu da. Horren bidez, jarduera mantentzeko udal-konpromisoa azaldu nahi da, eskumen gehiago gain hartu gabe, gaur egungo legeriak baimentzen ez du-eta.\n"Tokiko Enplegu Plana" eta "Ekonomia Suspertzeko Plana" programak berriro sartu dira, 450.000 euroko baterako zuzkidurarekin. Partida horietan enplegua sortzea xede duten udal-jarduketa guztiak sartzen dira. Horretarako, zerbitzuak kontratatzen dira, lanak eta inbertsioak egiten dira, enpresentzako eta enpresari berrientzako diru-laguntzak ematen dira, eta gazteentzako bekak edo merkataritzarako laguntzak ematen dira. Partidak hasiera batean iazkoak baino txikiagoak diren arren, diru-sarrera berriak lortu ahala partidak handitzeko konpromisoa agerian jarri da. Lehentasun horri gizarte-izaerako beharrak eta inbertsioa gehituko zaizkio diru-sarrera berriak inbertitzeko bigarren eta hirugarren lehentasun gisa.\nMendia eskolako 2 urteko umeen gelarako zuzkidura handitu egin da. Halaber, kirol-erakundeentzako eta Gizarte Ekintza eta Berdintasun arloentzako diru-laguntzak handitu dira. Ostabalentzako diru-laguntza bat barne hartu da eta Zubi Zaharra ikastolarekiko hitzarmena mantendu egin da.\nFamilia-ekonomien partidaren zenbatekoa igo egin da, 69.000 euro esleitu dira eta, betearazpena baxuagoa bada, beste gizarte-erabilera batzuetarako balia daiteke, adibidez gizarte-larrialdiko laguntzetarako. Era berean, herrialde txiroentzako proiektu solidarioetarako % 0,7ko ekarpen tradizionalari eutsi zaio.\nPartida-multzo hori aurrekontuaren % 12 da, eta ahal den neurrian igotzeko konpromiso irmoa hartu da.\n6. kapitulua guztizkoaren % 2,36 da eta gehien jaitsi dena da; izan ere, Kolitza Aterpetxea erreformatzea eta Hezkuntza arloko inbertsio-partidak mantentzea soilik aurreikusi da. Horrez gain, udal-talde politiko guztientzako ekipamendu informatikoak eskuratzeko partida bat sartu da eta, azkenean, 5.000 eurora murriztu da.\nGastu-aurrekontuaren kontzeptuen banaketa berriari dagokionez, azpimarra daiteke Administrazio Orokorreko kapitulu berri batean bildu dela, ia-ia zerbitzu guztiak barne hartzen baititu. Hala ere, eta lotutako langileria-gastuak kontuan izan gabe, Gizarte Ekintzako partidek aurrekontuaren % 6,08 daramate, eta Enpleguaren Sustapenerakoek, aldiz, % 5. Ehuneko horiei Ekonomia Dinamizatzeko Planak dakarren % 1,40 gehituz gero, emaitza da guztizkoaren % 13 pertsonekin lotura zuzena daukan erabilera baterako esleitu dela.\nKirol-, kultura- eta hezkuntza-instalazioen oinarrizko garbiketa-, argiztapen- edo mantentze-zerbitzuetarako 1.800.000 euro inguru esleitu dira, hau da, aurrekontu osoaren % 25.\nHorrenbestez, aurrekontu berrion laburpen gisa, esan dezakegu, langileria-gastua (guztizkoaren % 38) aintzat hartu gabe, herritarrei zerbitzuak ematea eta haien premiei erantzutea dutela helburu.\nCandidatura Local Independiente taldeak lau zuzenketa partzial aurkeztu zituen; proposaturiko baxuetan altuetan baino handiagoa izan zen zenbatekoa.\nLehenengo zuzenketak, Lantegi Eskola berrabiarazteari eta aurreko edizioetan emandakoek baino lan-irteera gehiago dauzkaten lanbideak barne hartzeari buruzkoak, EAJren aurkako botoak eta EH Bilduren eta Talde Sozialistaren abstentzioak jaso zituen. Proposamenaren ontasuna argi dagoen arren, udal-eskumenak gainditzen ditu.\nHorrez gain, energia elektrikoaren gastu-partida handitzeko eskatu zuen CLIk, itzali diren kale-argiak berriro abian jartzeko. PNVk proposamena arbuiatu egin zuen; izan ere, partida jaisten jarraitu nahi dute argiztapen-ekipamendu eraginkorretan inbertitzen segitzeko eta kontsumo elektrikoaren merkaturatzea lehiaketara ateratzeko. Horrek zenbait eremu gehigarri argitzeko bidea emango du.\nHirugarren zuzenketa partzialak Kolitzan aterpetxe berri bat sortzeko aurrekontuko partida deuseztatzea eskatu zuen. EH Bilduren eta Talde Sozialistaren abstentzioarekin, mozioa ez zen atera, EAJren aurkako botoen ondorioz. Talde horren ustez, aterpetxea inbertsio estrategiko bat da, zeren eta, aurten, kanpo-finantzazioa (aldundia eta EEE) edukitzeko aukera dagoelako eta gure herrian turismo berriaren sustapenaren aldeko apustua egiten jarraitzea dakarrelako.\nCLIk aurkeztutako azken zuzenketa onartu egin zen EAJren eta Talde Sozialistaren aldeko botoekin eta EH Bilduren abstentzioarekin.\nTeknologia berriak erabiliz herritarrei abisuak emateko sistema bat ezartzean datza.\nEH Bilduk 34 zuzenketa partzial aurkeztu zituen. Seitan ez da kuantifikazio ekonomikoa aipatzen, baina batzordean taldeko bozeramaileak argitu zuen haien erabileraz ari zela, ez zenbatekoaz. Dena den, talde horrek finantzarioa ez den gastuaren muga gainditzen du aurkeztutako altuekin, eta hori ez dago baimenduta.\nZuzenketen botoa eramangarriagoa egiteko, lau bloke handitan banatu ziren. Alde batetik, beste ekitaldi batzuetan aurkeztu zirenak jorratu ziren: alkatearen soldata eta liberazioak murriztea, Gizarte Segurantzaren zati proportzionala edo Udalbiltzarekin lotutako beste batzuena, informazio-gizartea, zinegotzientzako eta talde politikoentzako esleipenak murriztea edo hirugarren mundurako laguntza.\nBigarren zuzenketa-bloke handiak gai hauek zituen hizpide: kultura-egintzen partidaren, publizitate- eta propaganda-partidaren, sustapen turistikoko partidaren murriztapena, Enkarterri Group elkartearentzako transferentzia eta lehen aipatu dugun Kolitza aterpetxe berriarena.\nBeste zuzenketa-talde batean, gastuaren muga gainditzea gizarte-izaera batekin bateratu zutenak zeuden, esate baterako León Trucíos fundazioarentzako transferentzia, familia-ekonomietarako laguntza edo ELZ.\nZuzenketa horiek guztiek ez zuten aurrera egin EAJren aurkako botoak, CLIren eta Talde Sozialistaren abstentzioa eta EH Bilduren aldeko botoa zeukatelako.\nAzkenik, lau zuzenketa aho batez onartu ziren: gobernuaren lokomozio-gastuak erdira murriztea eta beste enpresa batzuetan kirol- eta lan-partida kentzea (1.000 eta 5.000 euro hurrenez hurren), Berdintasuneko jardueretako gastuetarako (2.000) eta Euskara sustatzeko gastuetarako (4.000 euro) erabiltzeko.\nTalde Sozialistak 5 zuzenketa aurkeztu zituen; 60.500 euroko gehikuntza eta 9.000 euroko jaitsiera zekartzaten. Horietako bi onartu egin ziren EAJren eta CLIren aldeko botoekin eta EH Bilduren abstentzioarekin. Horrela, ekipamendu informatikoen partida 4.000 euro murriztea onartu zen, eta diru hori CLIk mezularitza-sistemari buruz aurkeztu zuen zuzenketaren (2.000 euro) eta Gizarte Ekintzako jardueren artean (gainerako 2.000 euroak) banatuko da.\n45 urtetik gorako helduentzako Enplegu Plan bat sortzeari buruzko zuzenketari dagokionez, ez zuen aurrera egin EAJk aurkako botoa eman zuelako, CLIk aldeko botoa eman eta EH Bildu abstenitu arren. Gobernu-taldearen ustez, plan horrek babesa dauka Enplegu Planaren partida orokorrean, eta beste erakunde batzuek, hala nola Lanbidek, kolektibo horren alde egiten dute.\nEra berean, pentsatu zen ekonomia familiarrentzako partidak ere babesa zeukala, horixe baita hain zuzen ere diruz laguntzen dena. Aurrekontu horretan, esleitutako zenbatekoa handitu egin da joan den urtearekin alderatuta, baina uste da gakoa eskatu beharreko betekizunen diseinuan dagoela. Aurreko zuzenketaren botoen korrelazio berbera lortu zuen.\nBosgarren zuzenketak boto berak lortu zituen; izan ere, Merkataritzako Zinegotzitzatik Balmadendari diruz laguntzen diote (eta aurten Ostabali ere bai) eta horiek, hain zuzen ere, Talde Sozialistak eskatzen zuen erosketa-bonuen zozketa hori dagoeneko egiten dute.


Gaubean mega-negutegi eraikitzeko asmoaren aurreko prentsa-adierazpena - Ekologistak Martxan - Euskal Herria\nNekazal ekoizpena eta elikagaien kontsumoarekin lotutako elkarteen talde bat gara, urte askoz nekazal eta elikadura modelo asangarriago baten alde lanean egon garenak, eta orain “Elikadura iraunkorraren aldeko mugimendua” lelopean gaudenak.\nKezkaturik gaude Cultivos Araba S.L. enpresak, Hispalus-en jabetzapean dagoenak, Tuesta-ko (Gaubea-ko Udala) industrialdearen alboan dauden landa lursailetan 20 hektareako negutegiak eta instalazioak egin nahi dituenaren berriarekin. Enpresa horren administratzaileak maiatzaren 24-ean Radio Euskadi-ri eginiko adierazpenetan\nlehen fasean puntako teknologiako 5 hektareako negutegia egin nahi dute, Holanda eta Belgikakoen modukoa, non tomateen ekoizpen handia nahi duten izan. 10 miloi euroko inbertsioa eta 60 lanpostu aurreikusten dituzte. Eta tomate ekoizpena Eroskiren bitartez merkaturatuko da, etorkizunean Frantziara esportatzeko ideiarekin.\nGure iritziz, proiektu honen hasierak Gaubeako Udalerriarentzako eta Euskal Herri osoarentzako ingurumen, gizarte eta ekonomia arazoak ekarriko ditu, ondoko arrazoiengatik:\nEkosistemak suntsitzen ditu.\nEra honelako negutegiek bere ingurumenaz isolatuz ekoizten ditu elikagaiak. Baina lurrak onura eta zerbitzu sistemiko ugari ematen dituen ondarea izanik ez luke prozesu ekonomikoengatik deuseztatua izan behar; ez dela hormigoiaz estaltzeko leku bat bezala ikusi behar. Gero eta nabariagoa da ekosistemak eta beren biodibertsitatea mantentzea garrantzitsua dela, COVID-19-a bezalako arriskuak murrizten bait dituzte. Natura zaindu behar dugu berak zaindu gaitzan. Babestu behar ditugun bizi- aseguruak dira ekosistemak.\nMenpeko eta kaltebera den ekoizpen modeloa.\nEra honetako instalazioen funtzionamenduak kanpoko goi teknologiako intsumoen erabilera behar du “Frankenstein tomateak” sortzeko. Menpekotasun honen ondorioz, proiektu mota hauen bideragarritasuna oso ahula da eta etorkizunean etorri daitzekeen aldaketekiko erresilentzia eskasa dute.\nKalitate gutxiko eta osasunarentzako arriskutsuak diren lanpostuak sortzen ditu\nNahiz eta proiektu honek 60 lanpostu berri sortuko direla esaten den, lanpostu hauen kalitatea kontutan hartu beharko genuke. Lanean egongo diren gehienek lan baldintza ezegonkorrak izango dituzte eta beren osasunarentzako arriskupean egongo dira, Andaluziako, Holandako eta Belgikako negutegietan gertazten den moduan. Gehiengoa atzerritar langile talde zaurgarriak izango dira.\nInstituzioen aldetik lehentasunezko tratua duten negozioak dira, eta ez dira beti bideragarriak.\nEra honetako makroproiektuak laguntza ematen dieten instituzioekiko oso menpekoak dira. Hauen partetik tratu berezia jasotzen dute arlo administratibo eta laguntza publiko aldetik, eta praktikan diruditena baino bideragarritasun txikiagoa izaten dute.Bertoko “iruzurrezko” elikagaiak dira.\nLantegi honetan ekoiztuko diren tomateak Eroskin “bertoko ekoizpen” bezala salduko dira, beraz, jada bertoko tomateak ekoizten dituztenekin lehiatuko dute. Hau “iruzur” bezala ulertu daiteke “bertoko” hitzak ekoizpenaren gertutasun fisikoaz aparte, inguru horretan lan egiteko erak eta kultura bait daramatza barnean. Kontsumitzaileek inguruan eta inguru horretan ohikoa den eran ekoiztutako tomateak erosi dituztela usteko dute, baina ez da egia izanen. Kontsumitzaileek azkenean ohartuko dira benetan erosten dutena “txapela daukan Frankenstein tomatea” dela eta desilusio horrek Eroskiri, eta bide batez Gaubeako proiektu berari, arazoak ekarriko dizkio.\nNekazal eragile ezberdinen gaitzespena sortu du.\nGure desadoztasunak aurretik nekazal inguruko hainbat eragile garrantzitsuek erakutsitakoarekin bat dator. Horien artean Enba-Gipuzkoa, Ehne Bizkai eta Ehne Gipuzkoa bezalako sindikatuak edo ekoizleen elkarteak daude, hala nola BIHOEL edo Gilbe, eta ondoko manifestuan azaltzen dute: “Por un sector hortícola vasco de carácter familiar” (https://enba.eus/actualidad/noticias/1438-manifiesto-por-un- sector-horticola-vasco-de-caracter-familiar ).\nHainbat txosten tekniko eta gizartearen adierazpenek eskatzen duten nekazaritza modeloaren aurkadoa.\nPoriektu honek, gero eta kritika gehiago jasotzen dituen nekazaritza modeloan sakontzea suposatzen du. Europa mailan eta gure inguruan bertan sortukako txosten eta dokumentuen aurka doan ekimena da,\n-”COVID-19 eta elikadura sistemen krisia: sintomak, zergatiak eta izan litezkeen konponbideak”. IPES-Food Elikadura Sistema Jasangarrien inguruko Adituen Nazioarteko Taldearen adierazpena (2020-koapirila) http://www.ipes-food.org/_img/upload/files/COVID19_CommuniqueES%281%29.pdf , non orain arteko nekazaritza industriala beste modelo erresilienteago batetarako trantsizioa proposatzen den.\n-”13/2020-eko Txosten Berezia: nekazal biodibertsitatea: NPE-ak eginiko ekarpenek ez dute beherakada gelditu” Europako Kontu Auzitegia (2020-ko ekainak 5) www.eca.europa.eu/es/Pages/DocItem.aspx?did=53892 non sumatzen den biodibertsitate galeraren larritasunaz ohartarazten den, eta nekazaritza intentsiboa galera horren arrazoi handienetarikoa dela dioten.\n– #SOSCAMPESINADO Kanpaina\n(https://www.soberaniaalimentaria.info/otros-documentos/luchas/723-carta-mapa ) non estatu mailako 600 erakundetik gora agroekologian oinarritutako modeloa bultzatzen duten.\n– “COVID-19 osteko Euskal Herriko ekonomia ekologikoaren alde” (https://euskalherriapostcovid19.eus/)\nunibertsitateko komunitateak bultzaturiko manifestua.\nGuzti horrengatik Gaubeako Udaletxeari honakoa eskatu diogu:\n– proiektua berehala gelditzea eta\n– prosezu partehartzaile bat martxan jartzea, gure instituzioek dioten gobernantza modeloarekin bat datorrena, Gaubeako udalerria era egokian nola garatu lantzeko, bai ingurumen aldetik, baita ekonomikoki zein sozialki ere.\nSinatzen dute: Movimiento por la alimentación sostenible /Elikadura iraunkorraren aldeko\nmugimendutik (BioAlai, Bionekazaritza, ASSE, EhkoleKtiboa, Ekoizpen Orduña, Ekologistak Martxan Araba, Feria agroecológica en el Campus de Alava, Hazien Sarea)\nSustatzen dute: Mercado de productores de Añana-Valdegovía, Etxalde….\nKontaktu pertsona: José Ramón Mauleón, tfnoa: 645 704 572\n← Ehizaren kudeaketa Gipuzkoan Autobidearen leherketek eragindako kalteak salatu ditu Supersur handitzearen aurkako plataformak →


Ikus-entzunezkoen produkzioaren aldeko diru-laguntzak: fikziozko film luzeak (2018) - Hezkuntza, Hizkuntza Politika eta Kultura Saila - Euskadi.eus\nIkus-entzunezkoen produkzioaren aldeko diru-laguntzak: fikziozko film luzeak (2018)\n2018. urtean, ikus-entzunezkoen arloan produkzioaren aldeko diru-laguntzak.\n1.- Laguntza-modalitate honetara zuzendutako kopurua guztira zortziehun eta hirurogei mila (860.000,00) eurokoa da.\n- Ez du produkziorako aurrekontuaren % 20 gaindituko.\n- Ez du produktorearen inbertsioa gaindituko.\nAraudia AGINDUA, 2018ko ekainaren 19koa, Kultura eta Hizkuntza Politikako sailburuarena, zeinaren bidez iragarri eta arautzen baitira ikus-entzunezkoen ekoizpena sustatzeko 2018. urteko diru-laguntzak.\nEBAZPENA, 2019ko urtarrilaren 17koa (pdf) [2019/01/29]


Gobernuak tabakoaren gaineko zerga bereziaren igoera onartu du | Consumer\nGobernuak tabakoaren gaineko zerga bereziaren igoera onartu du\nNeurriak 780 milioi euro emango dizkie Estatuko kutxei\nGobernu zentralak Ministroen Kontseiluan onartu du aste honetan José Luis Rodríguez Zapatero presidenteak iragarritako neurri ekonomiko berriak biltzen dituen lege-dekretua. Xedapen horien artean Tabako Laboreen gaineko Zergaren igoera dago. Horri esker, 780 milioi euro gehiago sartuko dira Estatuko kutxetan. Hala ere, Gobernuak adierazi du igoera horren helburua tabakoaren kontsumoa murriztea dela, “herritarren osasuna babesteko”.\nTabakoaren gaineko zerga bereziaren gehikuntza, zigarreten kasuan, berariazko zerga-tasaren igoera izango da: 10,2 eurotik 12,7 eurora mila zigarroko, eta gutxieneko zergaren igoera 116,9 eurora arte mila zigarriloko, egun dagoen 91,3 eurotik hasita.\nLixatzeko xehakinari dagokionez, berariazko zerga kiloko sei eurotik zortzi eurora pasatuko da; gutxieneko zerga, berriz, 50 eurotik 75 eurora igoko da kiloko, zigarreten prezioaren diferentzia murrizteko. Gobernuak azaldu zuenez, “zigarroen, zezenketako ziztaden eta gainerako tabako-laboreen arteko neutraltasun fiskala bermatzeko”, azken horiei aplikatzen zaizkien zerga-tasak %14,5etik %15,8ra igoko dira, hau da, zigarretentzat aplikatzen denaren antzeko proportzioan.\nMinistroen Kontseiluaren ondoren, Gobernuko bigarren lehendakariorde Elena Salgadok adierazi zuen egokia dela tabakoaren gaineko zerga gehitzea osasun publikoko arrazoi batengatik, garestiagoa denez, kontsumoa murriztu egiten baita, eta gaineratu zuen, era berean, legearen helburuari “lagunduko diola” igoerak, hau da, urtarrilaren 2tik aurrera itxitako espazio publiko ia guztietan erretzea debekatuko duela. Zerga-igoerak sortuko duen diru-bilketari dagokionez, Salgadok azaldu zuenez, “lagundu egingo du diru-sarreren defizita finantzatzen, lege-dekretuan jasotako neurri berri batzuek zergak murriztearen ondorioz”.\nimpuesto-eu kontsumo picadura-eu tabako zigarro


Mihi urdinaren birusaren ondorioz, EBk debekatu egiten du Espainiako eskualde batzuetako behi eta ardiak esportatzea | Consumer\nMihi urdinaren birusaren ondorioz, EBk debekatu egiten du Espainiako eskualde batzuetako behi eta ardiak esportatzea\nAnimalietan gaitza hilgarria izan daiteke, baina oraindik ez dakigu gizakiei ere eragin diezaiekeen.\nEgilea: mediatrader 2004-ko urriak 15\nBruselak jakinarazi du Espainiako hegoaldeko probintzia batzuetan mihi urdinaren birusa agertu ondoren, Europako Batasunak eremu horietako behien eta ardien esportazioa debekatzeko erabakia hartu duela.\nIntsektuek transmititu duten gaitza da, eta azkar zabaltzen da etxeko azienda eta hausnarkari basatien artean. Lehen kasuak aste honetan detektatu dira Cadizko zenbait abelburutan.\nHasiera batean ez dakigu gizakiei eragin diezaiekeen, baina agintariek neurri hori prebentzio gisa hartzea erabaki dute. Gaixotasunak muki-mintzen hantura, kongestioa, hanpadura eta hemorragiak eragiten ditu, eta, birusaren eta espezieen anduiaren eta kaltetutako animalien hazkuntzaren arabera, larria edo hilgarria izan daiteke.\nErasandako espezieei dagokienez, batez ere ardiak dira, sukarra eta ultzerak izaten baitituzte ahoan eta ahoaren inguruan, eta batzuetan mihiak kolorea galdu eta urdin-morea bihurtzen da; horregatik deitzen zaio gaixotasunari.\nNeurri berria atzo jarri zen indarrean, eta, beraz, ez da onartzen Cadiz, Malaga eta Sevillatik bidalitako animalia bizien semena, enbrioiak eta obuluak, ez eta Huelva, Kordoba eta Granadako eskualdeak ere. Bien bitartean, albaitari-talde komunitario bat dago Espainiako hegoaldeko gaixotasunaren egoera aztertzeko.\nesportazio ovejas-eu prohibición-eu\nIngalaterrak leku publiko eta itxietan erretzea debekatzen du\nIngalaterrak toki publikoetan erretzea debekatuko du 2007ko uztailaren 1etik aurrera\nBután, tabakoaren salmenta eta kontsumo publikoa debekatzen duen lehen herrialdea\nGreenpeacek EBn merkaturatutako jostailuak egiteko ftalatoak erabiltzeko debekua azpimarratu du


MANEX KATAKUMEEKIN | elinberri\n2018. urtarrilak 2 Albisteak, Xanti Begiristain Madotz\nManex bizi zen baserrian katu ugari izaten zituzten beti, sei edo zazpi gutxienez, etxe inguruko bazterrak animaliaz garbiak edukitzeko, izan ere, katuek saguak, satitsuak, satorrak, sugeak, ziraunak, muskerrak, sugandilak, matxinsaltoak, txoriak, tximeletak, arkanbeleak, kakalardoak eta abar jaten edo behintzat hiltzen baitituzte. Katu gehienak gainera emeak izaten ziren etxe hartan, eta, noski, horrek esan nahi du baserri hartan katakume asko jaiotzen zirela, urtean behin behetik jota, udaberri aldean, gehiagotan ez baldin bazen behintzat.\nGauzak horrela, baserri hartan, askotan, bat-batean topatzen ziren sei, zazpi edo zortzi katakumerekin, eta, jakina, denak aurrerako utziz gero, urte gutxitan etxean katuak pilatuko lirateke erruz. Eta, zein zen, ba, garai hartan arazo horri ematen zioten aterabidea? Ba, konponbidea, ona ala txarra, ankerra ala ez, animaliatxo txiki haiek gehienak akabatzea zen. Garai hartan Euskal Herrian ez zegoen animaliak babesteko elkarterik, giza talderik edota erakunderik, eta horrelaxe jokatzen zen; orduan guztiz normala zen eta halaxe jarduten zen. Beste alde batetik ere, ez zen batere erraza katakume haiek inori ematea, ia-ia mundu guztiak katuak zituelako bere etxean.\nHori horrela izanik, ba, baserriko mutikoa zain egoten zen ea amak edo aitak noiz esaten zion:\n-Manex, katakume gehiegi ditiagu. Utzi kateme bakoitzari ume bana eta gainerakoak akaba itzak, bai, maitea!\nHori entzunda, mutikoa poz-pozik jarri eta berehala hasten zen bere jardunean. Ganbarara igo eta soberan zeuden katakumeak, inolako eskrupulurik gabe lapurtzen zizkion bere amari. Baina, lehenik eta behin, kumetxo guztiak aztertzen zituen, bere ustez, katutxorik egokiena salbatzeko.\nKatakume haiek txiki-txikiak izaten ziren, jaioberriak, begiak oraindik ere ireki gabe izaten zituzten eta ilea motx-motxa. Hainbat koloretakoak izaten ziren: xuriak, beltzak, gorrixkak, arreak, ñabarrak eta abar. Eskuetan hartzerakoan, beren gorputz bero-beroak sumatzen zituen Manexek. Esan bezala, gorputzak ñimiñoak zeuzkaten, baina, hala ere, lodiak eta bete-beteak, alegia, beren amaren esneaz ongi elikatuak zeuden seinale.\nHala, bada, katu ama errukarriari aukeratutako ume bakarra utzita, ukuilura jaisten zen Manex gainerako kumeekin eta han porlanezko zoru puska on bat bilatzen zuen, edo, bestela, larrainean harlauza egoki bat. Erabaki ondoren non akabatuko zituen katakumeak, banaka-banaka bortizkeria handiz jaurtitzen zituen zoruaren aurka, bere indar guztiekin. Kask entzuten zen eta eskuarki une berean hiltzen ziren animaliatxo koitaduak. Eta behin ganbarako guztiak akabatu eta gero, gauza bera egiten zuen ukuiluan aurkitzen zituenekin; seko uzten zituen aida batean, modu berean, inolako arretarik gabe. Kontu jakina da: haurrek zer ikusi, hura ikasi.\nEgun hartan behinik behin, baserritar txikiak gustura bukatu zuen bere jardunaldia; harro bere buruaz, lana ongi burutu izanaz asebeteta. Katakumeak behintzat ez zituen bota bizirik errekara, beste leku askotan egiten zuten bezalaxe. Zerbait bada.\nHandik hiru-lau urtetara, baserrian karabina bat erosi zuten, nahi zuenak erabil zezan, eta, jakina, Manexek ere behin baino gehiagotan hartzen zuen. Perdigoiak eta balinak jaurtitzen zituen; oso gustukoa zeukan. Horrela, ba, egun batean, katakume batzuk akabatu behar zituenean, bururatu zitzaion ea zer moduz moldatuko ote zen karabinarekin tiroak emanda.\nGauzak horrela, animaliatxo errugabe bat hartu, larrainera eraman, karabina kargatu eta ordurako lurrean utzita zeukan katakume babesgabeari, tiro egin zion hurbiletik, ongi apuntatu ondoren. Katutxo gaixoak garrasi egin zuen, baina ez zen hil, nahiz eta oso gaizki zaurituta gelditu. Manex urduritzen hasi zen, ez baitzuen horrelakorik espero. Karabina berriro kargatu eta berriz ere jaurti zion beste balin bat keinatu ondoren, hurbilagotik. Katakumeak berriro ere egin zuen kexuren bat, baina bizirik zirauen. Mutikoari ez zitzaion batere gustatu han gertatzen ari zena. Egonezin eta urduriago jarri zen, argi eta garbi nabaritzen baitzuen katutxo koitadua nola ari zen sufritzen, eta horrelakorik ez zuen nahi inondik ere.\nEtsipen eta larritasun haietan, karabinari beste balin bat sartu eta oraingo honetan bertatik bertara eman zion tiroa animalia txikitxoari, buruan. Hiru zauri zituen dagoeneko, odoleztatuta, baina oraino ez zekien seguru bizirik ala hilda ote zegoen katu urrikalgarria, horrexegatik, azkenean, badaezpada ere, eskuaz hartu eta harri baten aurka bota zuen bere indar guztiekin, bortizki.\nOrduan, bai, azkenik ematen zuen katakumea erabat hilda zegoela. Manexi oso luzea eta mingarria gertatu zitzaion ekintza hura; arrunt gaizki pasatu zuen, asko sufrituta. Nekez ahaztuko zitzaion inoiz igarotako infernu hura. Gogotik damutu zitzaion, eta horrexegatik, bere buruari zin egin zion, sekula santan ez zuela berriz ere erabiliko halako metodoa, katakumeak akabatzeko.


Modernitatea – Gizapedia\nModernitatea XVI. mendetik abiatu eta gaurdaino luzatu den mundu ikuskera nagusia da, subjektuaren autonomia eta indibidualtasuna eta arrazoiaren eta teknikaren nagusitza erreferentzitazat harturik, gizarte bizitza guztiz moldatu duena, enpresa kapitalistaren, estatu modernoaren eta zientziaren inguruan. Historikoki, Berpizkundean du jatorri, hark ekarriko antropozentrismoarekin eta sekularizazioarekin; eta XVIII. mendean , Argien Mendean alegia, sendotzen da Ilustrazioaren idealekin eta Iraultza Frantsesak ekarritako demokraziaren ideiarekin. Egun, modernitatearen bereizgarri nagusiak indarrean badira, postmodernitatearen garaian gaudela aipatzen da, arrazoiari, aurrerapenari eta helburu unibertsalei dagokienean halako deslilura bizitzen denez hainbat arlotan.


Bretonek desinformazioa zabaltzea "gudu zelai"tzat jo du Parlamentuko Batzordearekin eztabaidan - EBko kazetaria\nEuropako Parlamentuak Thierry Breton komisarioarekin eztabaidatu zuen Errusiako hedabideen aurkako azken zigorrei buruz eta datorren Zerbitzu Digitalen Legeari buruz. Eurodiputatuak Breton Barne Merkaturako komisarioarekin hitz egin du Zerbitzu Digitalen Legeak egungo gerraren atzealdean nola funtzionatuko lukeen.\n"Ikusi dugu Errusiako propaganda makinaren eragina Errusia barruan eta kanpoan", esan zuen Bretonek. «Horrek informazioa eta albisteak zenbaterainoko garrantzia izan duten ere ematen digu; gudu zelai bihurtu dela».\nAktak lineako plataformek dituzten erantzukizun batzuk zehaztuko lituzke desinformazioa eta bestelako legez kanpoko komunikazioak haien zerbitzuetan hedatzen diren kontrolatzeko. Hasiera batean 2020ko abenduan proposatu zen akta EBko herritarrak eta haien datuak sarean babestea ere bilatuko luke.\nBarne Merkatuaren eta Kontsumitzaileen Babeserako Batzordeko eurodiputatuek Bretoni galdetu zioten Errusiako Estatuko hedabideen aurkako zigorrei buruz eta Zerbitzu Digitalen Legeak plataforma horietako desinformazioa hedatzea lehenago egiaztatuko ote zuen.\nEkintza Ukrainako egungo krisian indarrean egongo balitz, sareko komunikabideen plataformek euren algoritmoak eta partekatzen ari ziren edukiak ebaluatu beharko lituzkete, sare sozialak edo ohiko komunikabideek. EBn desinformazio digitalaren hedapena kontrolatzeko egiaztapenak ezarri beharko lituzkete, Bretonen esanetan.\nEztabaida hau EBk estatuak babestutako Errusiako hedabideen konpainiak zigortutako enpresen zerrendan gehitu ostean sortu da, eta horrek esan nahi du EBko herritarrek ezin izango luketela Sputnik edo Errusiako beste albiste-zerbitzuetara sartu. Ekintza horren justifikazioa zera zen: zerbitzu hauek Kremlinen izenean desinformazioa eta propaganda zabaltzen ari zirela, beraz, hizkera ez zegoen Adierazpen Askatasunaren arabera babestuta.\nUkrainako gizarte zibilaren gunearen inaugurazioa\nUzbekistan4 mins ago\nEuropako Aliantza Medikuntza Pertsonalizatuko for11 mins ago\nUkrainan20 mins ago\nKarlomagnoren SariaDuela 3 ordu


Historia laburra: "Idiazabal gazta jaio da"\nLehen aurkezpena, 1995eko maiatzaren 20an, Euskal Herriko historian sukaldari hoberen eta famatuena izan denak ebaki zuen gazta, Michelin hiru izar dituena, eta Ordizian egiten den Estatuko Gazta Lehiaketa garrantzitsueneko Epaimahaiko Lehendakari denak, JUAN Mª ARZARK. Aldi berean, urte horretan Altsasuko Alkate zen Jose Manuel Goikoetxea omendu zen, produktu horren hobekuntzarako giltzarri izan dena, Urbasan batez ere. Bere lanari esker batu ziren Idiazabal Gaztaren Jatorri Izendapenean, bai Euskal Autonomi Erkidegoa ere.\nBosgarren aurkezpenean, 1999ko apirilaren 7an, CARLOS ARGUIÑANOk ebaki zuen, Zarauzko Arguiñano jatetxearen jabeak. Pertsonaia paregabea eta antzekorik ez dena, Telebistaren bidez Euskal Herria, bertako produktuak eta bere sukaldaritza eman ditu ezagutzera. Gaizka Macho zena omendu zen ongi-gizon eta gizatasun handikoa. Idiazabal Gaztaren zale amorratu eta mireslea. Eman zuen lankidetza eskuzabalagatik eskerroneko azaltzen gara, bai Ordizia, bai lehiaketa hau, zerutik irribarrez begira edukiko dugu, seguruenik.\nSeigarren aurkezpenena, 2000ko apirilaren 26an egin zen. MARTIN BERASATEGIk ebaki zuen gazta, sukaldari aparta, gastronomia munduan bere errezetekin iraultza egin duena, Gipuzkoako Lasarte-Orian dagoen Martin Berasategi jatexearen jabea, Michelin izarrak dituena. Jose Antonio Otxandorena naparra omendu zen, Idiazabal gaztaren aldeko langile nekaezina. ARTZAI-GAZTAren sortzaile (Idiazabal Gazta eskuz egiten duen artzainen elkartea). Idiazabal gaztaren kalitatea hobetzeko sendo lan egin duen pertsonaia.\nZazpigarren aurkezpenean, Zamudioko Gaminiz Jatetxeko AITOR ELIZEGI sukaldariak ebaki zen Idiazabal Gazta berria apirilaren 18an. Jose Mari Ustarroz eta Jesus Etxeberria omendu ziren. Etxeberria artzaina eta 46 urtez 1000 ardiren jabe izan zen eta gaztandegiaren bazkide fundatzailea ere bai. Uztarroz Ardi latxa Lehiaketaren antolatzailea eta artzainaren eta latxa ardiaren defendatzailea izan zen.\n2005eko martxoaren 30ean egin zen Idiazabal Gazta Berriren XI. aurkezpena. Arabako sukaldari bikain batek egin zuen ordua, Gasteizko Ikea jatetxeko JOSE RAMON BERRIOZABAL. Berritzaile handia, Silken hotel-katearen aholkularia eta Idiazabal gaztaren zalea. Gastronomiako kritiko handi batek jaso zuen omenaldia, EFE agentziako Cristino Alvarez Caius Apicius kazetariak, Idiazabal zale amorratua eta Ordiziako Gazta Lehiaketetako ohiko epaimahaikide.\n2006ko apirilaren 19an egin zen XII. aurkezpena, ELENA ARZAKen eskutik, Donostiako Arzak jatetxekoa. Berak ebaki zuen eta eman zion ongietorria gazta berriari. Sukaldari bikaina den Juan Mari aitaren eta Maite amaren alboan, sukaldaritza-arte giroan hazi izan da eta gaur egun errealitate handia da. Idiazabal Jatorri Izendapeneko batzorde teknikoa izanz omendua, ordezkatzen duen gaztaren alde egiten duen lana eskertzearren..\n2007ko apirilaren 11an Bilboko Etxanobe jatetxeko FERNANDO CANALES ETXANOBE sukaldariak, Idiazabal gaztaren kanpainaren XIII aurkezpeneko gazta-mozketa egin zuen. Berak ospe handiko jatetxetan lan egin izan du eta azken hamaika urteotan bere sukalde propioa zuzentzen du. Gainera, komunikabide desberdinekin kolaboratzen du eta erronka ugariei aurre egiten die. Hauen artean, Hong Kongen mila pertsonentzat ordua prestatzea eta Dubaiko pintxo taberna batean aholkularitza ematea. José Luis Martín adituak jaso zuen omenaldia, bere lanaren aitortza eginez.\n2009ko apirilaren 15ean Gasteizko LUIS ANGEL PLAGARO sukaldariak moztu zuen gazta berria. La cocina de Plagaro jatetxeko sukaldariak, sukaldaritza familiarra eta profesionala uztartzen ditu; baita plater tradizionala berrikuntzarekin ere. Omenaldia UPV-EHU-ko Farmazia fakultateko Idiazabal gaztaren talde ikertzaileari eskaini zitzaion.\n2010eko apirilaren 7an Irungo Ficoba jatetxeko IÑIGO LAVADO sukaldariak egin zion ongietorria gazta berriari. Espainia eta Frantziako jatetxe onenetarikoetan egindako ibilbidean lortutako ezagutzak islatzen ditu bere plateretan. Omendua Gastronomiaren Euskal Kofradia izan zen.\n2017an Luis Irizar sukaldariak moztuko du gazta, Euskal Sukaldaritza Berriaren sustatzaileen ordezkari bezela eta NIKO OSINALDE, Goiturreko Zuzendaria izango da omendua.\nIdiazabal Gaztaren XXIII. aurkezpena


Giltzari | Iritzia | Berria\nDuela ia bost urte Itxaro Bordak Argia aldizkarian idatzia: «Aditzen duenari bizitzeko poza oparitzen dio kantak, baita ahoak eman ahala hitzak hitzen ondotik bihikatzen dabilenari. Amek haurrei xuxurlatzen diete, maiteek elkarri, behartuek beraien buruei, etsipena uxatuz».\n«Txiki txikitik», «Salamankara» edo «Aita Jainkoak» esanda ulertzen dugun kantuaz ari zen Itxaro Borda. Hogeigarren mendean zehar gehien kantatu izan ditugun abestietakoa izango da Salamankara estudiatzera bidali zuten gaztearen ibilerak kontatzen dituena. Eta bertso guztietan ezagunena izango da «Aita Jainkoak egin banindu, zeruetako giltzari, azken orduan jakingo nuke atea nori ireki. Lehenengo aitari, gero amari, gero anai-arreberi ta azken orduan isil-isilik nere maite politari» dioena.\nGiltzak dira gako, nonbait. Baita Bilboko Abusu auzoan ere. Indarkeria matxistaren biktima izandako emakume bat etxegabetu dute, eta pisua tratu txarrak emateagatik kondenaturiko gizonaren esku utzi. Horretarako, batzorde judizialak sarrailagileari dei egin zionean, honek uko egin zion sarraila aldatzeari. Ez dakit sarrailagilea den gizonezko ala emakumezkoa; gaztea ala zaharra; diruz justu dabilen edo oso justu. Baina zerurik balitz, sarrailagile horixe nahi nuke bertako giltzari.


10:44, 11 urtarrila 2020ko berrikusketa\n476 bytes added , Duela 7 hilabete\n16:14, 27 azaroa 2019ko berrikusketa (aldatu)\n10:44, 11 urtarrila 2020ko berrikusketa (aldatu) (desegin)\n'''BiolontxeloBiolontxeloa''' edo '''txeloa''' ([[italiera]]z: ''violoncello'') [[biolin]]en familiako [[hari instrumentu]]a da. Arkuaz jotzen da, musikaria eserita dagoela eta instrumentua lurrean metalezko punta batez sostengatzen duela. Musikariari biolontxelista edo biolontxelo-jotzaile deitzen zaio. Biolontxeloa [[biola]] eta kontrabaxuaren[[kontrabaxu]]aren artean aurkitzen da, tamaina eta erregistroari dagokionez. Tresna bakarlari moduan [[ganbera-musika]]n edo [[orkestra]]ren barruan hari familian erabiltzen dute.\n8 baten antzerako itxura duen erresonantzia kutxa handi bat dauka. Erdialdean "f" itxurako zulo bi ditu, bertatik soinuaren parte bat ateratzen da. Kutxari zubia gehitzen zaio eta bertan lau soka kokatzen dira. Sokek egiten duten presioak mantentzen du zubia. Zubiaren gainaldea kurbaturik dago.\nSokak beren afinazioaren arabera izendatzen dira, aurrenekoa ''la'', bigarrena ''re'', hirugarrena ''sol'' eta laugarrena ''do''.\n== Jotzeko era ==\nHistorian zehar obra asko konposatu dira biolontxeloz jotzeko, oso garrantzitsua baita musika munduan (bereziki laukoteetan).


Eusko Jaurlaritzako lehendakariaren presentziarik gabe. Gonbidaturik gabe. Eusko Legebiltzarreko ordezkaririk gabe. Erakundeetako buruen parte hartzerik gabe. Ekitaldi solemneetarako erabili ohi diren apaindutako areto handirik gabe. Halakoa izan da Eusko Jaurlaritzak onartu berri dituen indarkeria politikoaren lehen zortzi biktimen senideek Patxi Lopezen gobernuaren esku jaso duten onarpen ekitaldia.\n36ko gerratik hona estatuaren indarkeriak eragin dituen biktimak omendu dituzte Azpeitian, ekitaldi hunkigarri batean.\nArgentinan Frankismoaren kontrako auzi bat zabaldu duen Maria Servini epailearen etorrera dela-eta, irailerako testigantza gehiago jasotzeko deialdia egin dute manifestu baten bidez. Agiriak Frankismoaren memoria berreskuratzen dihardugun hainbat talde eta eragileen atxikimendua jaso du,besteak beste, Egiari Zor Fundazioarena.\nETBn Maddalen Iriarte zuzentzen duen elkarrizketa saioan Edurne Brouardek hart du parte. Bertan, Glencree Ekimena azaldu eta bere iritzia plazaratu zuen luze eta argi bilbotarrak. Elkarrizketaren berri izan dezazuen bideoa jartzen dugu zuen esku\nAtzo Bilbon gure Fundazioak egindako agerraldiaren berri prentsaren bidez jaso duzuen arren, irakurri genuen testu osoa eskuragarri izatea nahi dugu.


Azokak tokiko produktuetarako eta elikadurarako 16 postu izango ditu bihar. - Albisteak - Zumarraga\nLehen minututik, tokiko merkataritzaren eta produktuaren aldeko apustu sendo bati erantzunez, Udalak ahalik eta postu gehienei lekua emateko egin du lan. COVID-19ren krisia hasi zenetik egin diren ekintzak egokitzen joan dira, une bakoitzean eman diren neurri, erabaki edo aginduen arabera.\nKasu honetan, aste batzuetako ziurgabetasunaren ondoren eta produktuak merkatuan saltzeko aukerarik ez zutenentzat konponbideak bilatu ondoren, Eusko Jaurlaritzako Osasun Sailaren agindu berriarekin (apirilaren 15ean bertan argitaratu zen agindua, nekazaritzako eta abeltzaintzako produktuak saltzeko asteroko merkatuei buruz hasiera batean emandako jarraibideak aldatzen dituena), Ahalik eta postu gehienei espazioa emateko gunearen berregituraketa bat egin da.\nHala, bihar 16 postu izango dira, eta produktu hauek eskainiko dituzte: ogia, arrautzak, esnekiak, fruta, barazkiak, bakailaoa, urdaitegiko produktuak, ereiteko landarea…\nOrdutegia 10: 00etatik 13: 00etara izango da, eta orain arte bezala, jarraipen berezia egingo da prebentzio-neurri guztiak betetzen direla bermatuz; horregatik, sarrera eta irteera ate desberdinetatik egiten dira, eta udal-teknikariek eta Udaltzaingoak arautzen dituzte. Eskularruak eta maskarak nahitaez erabili beharko dituzte saltzaileek, eta eskuak desinfektatu beharko dituzte salmenta bakoitzaren artean. Barruan, postuak segurtasun distantziak betez prestatu dira eta saltzaile bakarra joan ahal izango da.\nGainera, familia bakoitzeko erosle bakarra joatea eskatzen da, eta gunean sartu aurretik eskuak garbitu eta plastikozko eskularru bat jarri beharko da, produktuak eskudirutan ordaintzearekin kutsatu ez daitezen. Material hori guztia Udalak emango du. Horretaz gain, 65 urtetik gorako pertsonak edo arrisku-taldeetako kideak ez joatea gomendatzen da, ez erostera ez saltzera.\nUdalak eskerrak eman nahi dizkie bai saltzaileei bai egunotan Azokara erosketak egitera hurbildu diren erosleei, eta, aldi berean, laguntza eskatu nahi die, dena normaltasunez eta batez ere segurtasunez garatzen jarraitu ahal izateko. Salmenta-ordutegiak eta produktuen kopuruak, erabiltzaile guztiei inolako arazorik gabe erosketak egiteko aukera ematen die; horregatik, irekiera-ordua baino lehen ez hurbiltzeko eskatu nahi diegu, plazan jende pilaketarik ez sortzeko.\nEra berean, “itxitako” gunearen sarreran segurtasun-neurriak betetzen direla bermatzeko, Jai-alai kaletik (Zelai Aristiko eskailerak) plazara sartzeko sarbidea itxi egingo da. Soraluze, Legazpi edo beste aldeko eskaileretatik egin beharko da.


Euskal Herritik elkartasuna Italiako USB sindikatuak gaurko deituriko borroka egunaren harira | LAB SINDIKATUA\nNazioartea Idazkaritza Elkartasuna Euskal Herritik elkartasuna Italiako USB sindikatuak gaurko deituriko borroka egunaren harira\nEuskal Herriko klase sindikatua den heinean, LAB sindikatuak, gaur maiatzaren 29an, osasun sistema publiko baten alde deituriko borroka egun nazionalaren harira, Italiako langile klaseari eta bereziki Unione Sindacale di Base sindikari bere elkartasuna helarazten dio.\nItaliako gobernuak onartutako “hobekuntza dekretuak”, pandemia egoera honetan Italiako osasungintza arloan politika neoliberalak aplikatzen jarraitu egin dela agerian utzi du.\nKoronabirusaren pandemiak pribatizazio prozesuen ondorio lazgarriak eta urte hauetan guztietan herrialde askotan osasungintza publikoa nola suntsitu duten agerian utzi du. Baina, aldi berean, testuinguru honetan langile klasean eta klase herritarretan osasungintza publikoaren beharraren aldeko kontzientzia bat piztu du, eta gero eta sektore zabalagoak enplegua, egonkortasun laborala, soldata duinak, ohe eskaintza handiagoa… bermatuko dituen osasungintza publiko bat behar beharrezkoa dela uste du.\nGaur Italian deituriko borroka egun nazionala murrizketen eta langileen eskubideen kontrako erasoen aurka mundu guztian borrokan dihardugun langile guztien borroka da. Garai zail hauetan politika neoliberal hauen aurka langileak antolatuko dituen Unione Sindacale di Base bezalako klase sindikatu indartsuak behar ditugu. Soilik ongi antolaturiko langile klaseak lortuko ditu bere helburuak eta soilik borrokaren bitartez lortuko dugu gure helburuetan aurrera egitea.\nSindikalgintza eraldatzailetik Espainiako Estatuaren lan erreforma proposamena errefusatu dugu\nFrantziako Estatuak Kanakiako erreferendumarekin aurrera jarraitzeko hartutako erabakia salatu dugu\nBurujabetza eta aldaketa soziala aldarrikatu ditugu Galizako CIG-Industriako kongresuan\nEstaturik gabeko nazioetako klase sindikatuek jokatu beharreko paperaz hitz egin dugu Intersindical Catalunya-ko ordezkariekin


Goierri Eskola CAFekin lankidetzan ari da tren ardatzen zerbitzuan – LabCaf\nHome/CAF prentsan/Goierri Eskola CAFekin lankidetzan ari da tren ardatzen zerbitzuan\nGoierri Eskola CAFekin lankidetzan ari da tren ardatzen zerbitzuan\nGoierri Eskola, Entsegu Ez Suntsitzaileetan homolagatutako formakuntza zentro bakarra da Bizkaian, Araban eta Gipuzkoan, eta CAFen eskutik tren industriaren aliatu bilakatu da. Honela, tren ardatzak ikuskatzeko beharrezkoak diren test prozedurak garatzeko proiektua ari dira lantzen elkarlanean, formakuntza zentroaren lan eremua zabalduz.\nGoierri Eskolak jakinarazi duenez, tren ardatzak osagarri kritikoak dira segurtasunari eta fidagarritasunari dagokionez. Duten garrantziagatik fabrikazio prozesuan probatzeaz gain, ezinbestekoa da duten bizitza operatibo osoan zehar aldizkako kontrolak egitea eta egoera onean daudela egiaztatzea. Era horretan, neke dinamikoak eragindako akatsak saihestu daitezke, istripuak prebenituz.\nGoierri Eskola, beraz, CAFen bidelagun bihurtu da Saudi Arabia edo Estonia bezalako herrialdeekin itxitako operazioetan. Lankidetza horri eker, «Goierri Eskolak, Entsegu Ez Suntsitzaileetan erreferente denak, tren sektorean sartzeko aukera izan du».


Ekologistek salatu dute Doñanako parkearen kontserbazioak interes pribatuen aurrean uzten duela | Consumer\nEkologistek salatu dute Doñanako parkearen kontserbazioak interes pribatuen aurrean uzten duela\nEkologistak Martxan taldeak atzo salatu zuenez, Doñanako Parke Naturaleko Erabilera eta Kudeaketa Plan Zuzentzaileak (EKPG) erreserba mehatxatzen duten “ingurumen-arrisku larriak” ezkutatzen ditu zenbait talderen (rocero, Rocio ermandade eta ehiztarien) presioen ondorioz.\nElkarte ekologistak esan zuen EKPZn desagertu egin direla “Los Hatos akuiferotik arroz-landaketetarako lur azpiko urak ateratzeak eragindako ingurumen-inpaktu larriari” buruzko aipamenak, ehizaldietan txakurrak erabiltzeko debekua, katamotza iberiarraren mehatxurik handiena, eta El Rocío erromeriaren eragina eta erregulatu beharra.\nAndaluziako Parke Naturalaren EKPZ lan-dokumentu gisa aurkeztuko da Zuzendaritza Batzordeari, “funtsean aldatu da Parkearen zuzendaritzak bere kudeaketan interesak dituzten sektoreekin izan dituen bilera sektorialen ondorioz”, dio Ekologistak Martxan taldeak.\nDokumentua González Bernáldez Fundazioak egin zuen, Huelvako, Madrilgo Autonomia Erkidegoko eta Cartagenako unibertsitateetako ikertzaileek parte hartuta, baina, Ekologisten Ekinean, “interes ekonomiko argia duten sektoreen aurrean funtsezko gaiei” buruzko informazioa eman du.\nLos Hatosen akuiferoari dagokionez, komunikatuak dioenez, “onartezina da Doñanako parkearen egoera diagnostikatu nahi duen dokumentu bat, 1992ko Adituen Batzordearen irizpenean jasota dagoena, altatik pasatzea”, lur azpiko urekin arroz-ontzien mantentzea “aberrantea” zela zioen.\nEhiza-sektoreari dagokionez, arriskuan dauden espezieen (katamotz iberiarra eta harrapariak, adibidez) harrapariak kontrolatzeko praktiken arriskuari buruzko paragrafo osoak ezabatu dira, eta ehizakien erabilera debekatzeko proposamena kendu da.\nKritikatu du, halaber, desagertu egin direla ihinztaontziek eragindako inpaktu nabarmenei eta horiek arautu beharrari buruzko aipamenak. Halaber, Ekologistek salatu dute “presio-taldeekin” egindako bilerek dokumentu zientifiko baten “burda” aldatzea ekarri dutela.\nDoñana Ekologistak kontserbazio